Alliance Warfare - Παιχνίδια Στρατηγικής\nBrowser Games News October 17, 2013 0\nΤο Alliance Warfare είναι ένα δωρεάν browser παιχνίδι των Digital Experience Studios, η ιστορία του οποίου διαδραματίζεται σε έναν φανταστικό κόσμο που αποκαλείται «Land of Endless War». Σκοπός των παικτών του συγκεκριμένου παιχνιδιού είναι να ολοκληρώσουν αποστολές, να πραγματοποιούν επιθέσεις σε αντίπαλους παίκτες, επιδρομές σε πόλεις βαρβάρων, να δημιουργούν συμμαχίες με άλλους παίκτες, να δημιουργούν τεράστιους στρατούς και να επεκτείνουν το βασίλειό τους κατακτώντας εδάφη και πόλεις των εχθρών. Με λίγα λόγια πρόκειται για ένα διαχειριστικό παιχνίδι στρατηγικής, το οποίο περιέχει όλα εκείνα να βασικά χαρακτηριστικά των παιχνιδιών του είδους με αρκετό βάθος.\nΦυσικά σημαντικό ρόλο παίζει και η συγκομιδή πρώτων υλών, με τις οποίες σαν παίκτης έχετε τη δυνατότητα να κατασκευάζετε κτίρια, να πραγματοποιείτε έρευνα στον τομέα της τεχνολογίας για νέα όπλα και κτίρια και φυσικά να εξερευνάτε και να κατακτάτε περιοχές. Ας δούμε όμως λίγο πιο λεπτομερώς το παιχνίδι.\nΞεκινάτε το παιχνίδι, όπως συνήθως σε τέτοιες περιπτώσεις, με ένα μικρό βασίλειο και με τη φιλοδοξία να κατακτήσετε τον κόσμο δημιουργώντας έναν ισχυρό στρατό και αξιόπιστους και εξίσου ισχυρούς συμμάχους. Αρχικά δημιουργείτε το προφίλ του χαρακτήρα σας το οποίο όμως περιορίζεται σε πολύ λίγες φωτογραφίες ανδρικών και γυναικείων avatar. Στη συνέχεια επιλέγετε το όνομα για τον χαρακτήρα και άλλο ένα όνομα για την αρχική σας πόλη. Κάθε server στο Alliance Warfare περιλαμβάνει πολλές ζώνες, κάθε μια από τις οποίες υποστηρίζει εκατοντάδες ή ακόμη και χιλιάδες πόλεις.\nΜια περιοχή που δεν είναι ιδιαίτερα κατοικημένη είναι καλύτερη για τους παίκτες εκείνους που εστιάζουν την προσοχή και το παιχνίδι τους περισσότερο στο κομμάτι της ανάπτυξης της πόλης τους και όχι τόσο στη δημιουργία μιας ισχυρής πολεμικής μηχανής. Εάν από την άλλη πλευρά θέλετε ένα πιο ανταγωνιστικό περιβάλλον με περισσότερες κόντρες PvP, τότε μια πυκνοκατοικημένη περιοχή είναι πιο ιδανική επιλογή για εσάς.\nAlliance Warfare Radio\nΌλα αυτά θα μου πείτε είναι πάνω-κάτω δεδομένα και αναμενόμενα σε παιχνίδια αυτού του είδους. Ωστόσο το Alliance Warfare έχει μια καινοτομία που δεν έχουμε συναντήσει ξανά σε κάποιο άλλο παιχνίδι, αν και αυτή δεν είναι και τόσο άμεσα συνδεδεμένη με το ίδιο το παιχνιδιού. Πρόκειται για έναν ζωντανό ραδιοφωνικό σταθμό, ο οποίος υπάρχει ενσωματωμένος στο παιχνίδι και παίζει τραγούδια με live DJ. Μάλιστα οι DJ υπάρχουν διαθέσιμοι στο παιχνίδι, πράγμα που σημαίνει ότι μπορείτε να συνομιλήσετε με αυτούς και να ζητήσετε να σας βάλουν συγκεκριμένα τραγούδια. Πραγματικά πρωτότυπο, χωρίς όμως να επηρεάζεται η τροπή του παιχνιδιού.\nΑποστολές και κτίρια\nΣτο Alliance Warfare οι παίκτες ολοκληρώνουν αποστολές που λαμβάνουν στο παιχνίδι με ανταμοιβή χρυσό και εμπειρία. Για να καταφέρετε να επεκτείνετε τη μικρή σας πόλη σε μια αυτοκρατορία, θα πρέπει να κατασκευάσετε κτίρια και να τα αναβαθμίσετε. Τα κτίρια τα κατασκευάζετε σε άδεια μέρη στο χάρτη και εξυπηρετούν διαφορετικές ανάγκες. Έτσι τα σπίτια χρειάζονται για να μεγαλώσετε τον πληθυσμό της πόλης σας και αντίστοιχα οι στρατώνες για την κατασκευή των διάφορων στρατιωτικών μονάδων πεζικού που υπάρχουν διαθέσιμες στο παιχνίδι. Το κτίριο των κατασκόπων, όπως είναι προφανές δημιουργεί κατασκόπους, ενώ οι στρατιωτικές μονάδες που πολεμούν από απόσταση (τοξότες κλπ.) δημιουργούνται σε ξεχωριστό κτίριο και κάτι αντίστοιχο συμβαίνει με το στάβλο, όπου κατασκευάζονται οι έφιππες μονάδες στρατού.\nΠέραν αυτών υπάρχει μια αποθήκη στην οποία αποθηκεύονται οι υπερπολύτιμες πρώτες ύλες του κάθε παίκτη, ενώ οι στρατηγοί και γενικότερα οι αξιωματούχοι της πόλης προέρχονται από την ταβέρνα. Η αγορά χρησιμεύει για την ανταλλαγή πρώτων υλών με άλλους παίκτες, ενώ με το προξενείο δημιουργείτε διπλωματικές σχέσεις με άλλους. Το κτίριο του νοσοκομείου βοηθά τα τραυματισμένα στρατεύματά σας να επανέλθουν στην αρχική τους, υγιή κατάσταση, ενώ το δημαρχείο είναι το πιο πολύτιμο κτίσμα της πόλης σας και το μέρος όπου πραγματοποιείται η όλη διαχείριση.\nΟ τομέας της τεχνολογίας παίζει αρκετά σημαντικό ρόλο στο παιχνίδι δίνοντας σας σημαντικά πλεονεκτήματα και αναβαθμίσεις σε μονάδες και κτίρια. Υπάρχουν 3 διαφορετικοί κλάδοι τεχνολογικής έρευνας. Ο ένας κλάδος έχει να κάνει με τις πρώτες ύλες και αφορά την ανάπτυξη στον οικονομικό τομέα της πόλης. Ο δεύτερος κλάδος αφορά τη γνώση, η οποία συνδέεται άμεσα με το χρόνο κατασκευής των κτισμάτων και ίασης των τραυματισμένων μονάδων σας. Τέλος ο στρατιωτικός κλάδος επιταχύνει τη δημιουργία των στρατιωτικών μονάδων.\nΟι νέοι παίκτες του Alliance Warfare ξεκινούν με προστασία 10 ημερών από τις επιθέσεις άλλων παικτών. Οι πόλεις μπορούν να πολεμήσουν η μια την άλλη στέλνοντας στρατεύματα για επίθεση. Παράλληλα, οι νικηφόρες μάχες δίνουν στους νικητές παίκτες πόντους εμπειρίας, ενώ υπάρχει και η δυνατότητα σχηματισμού συμμαχιών και κοινών επιθέσεων δύο ή περισσότερων συμμάχων εναντίον κάποιου αντιπάλου. Παράλληλα στις μάχες ενδέχεται να κερδίσετε και κάποια σπάνια αντικείμενα σε ένα μίνι παιχνίδι γυρίσματος ενός «τροχού της τύχης».\nΤο Alliance Warfare είναι ένα παιχνίδι στρατηγικής με πλήθος ενδιαφέροντων χαρακτηριστικών και αρκετά μεγάλο βάθος, που όμως στηρίζεται σε κοινά χαρακτηριστικά άλλων παιχνιδιών του είδους, χωρίς κάποια ιδιαίτερη δική του «πινελιά». Το παιχνίδι διαθέτει ένα εσωτερικό κατάστημα στο οποίο όποιος παίκτης επιθυμεί μπορεί να αγοράσει κάποια έξτρα πράγματα αγοράζοντας χρυσό για τον καλλωπισμό και την επιτάχυνση του παιχνιδιού χωρίς αυτά ωστόσο να είναι αναγκαία. Αν σας αρέσουν τα παιχνίδια του είδους και θέλετε να ξεκινήσετε ένα νέο παιχνιδί, τότε αξίζει τον κόπο και το χρόνο να ασχοληθείτε με το Alliance Warfare, αλλιώς μάλλον δεν θα σας προσφέρει κάτι νέο που θα σας συγκλονίσει.\nΠλεονεκτήματα του Alliance Warfare\nΠολλές επιλογές διαχείρισης της πόλης, κτιρίων και μονάδων\nΌμορφα γραφικά και φιλικό περιβάλλον\nΈξυπνο σύστημα ενσωματωμένου ραδιοφώνου με ζωντανή μουσική\nΜειονεκτήματα του Alliance Warfare\nΚαμία ουσιαστική καινοτομία\nΣαν νέος παίκτης θα δυσκολευτείτε και θα εκνευριστείτε από τις πολλαπλές επιθέσεις άλλων πιο δυνατών παικτών μετά τις 10 πρώτες μέρες που δεν μπορούν να σας επιτεθούν\nΕπαναλαμβανόμενο και λίγο κουραστικό


"Hellenic space" το... ελληνικό facebook\n:: ΔΙΑΦΟΡΑ ΘΕΜΑΤΑ :: Διάφορα link\nlkarapa Την / Το Τετ Δεκ 30, 2009 2:08 pm\nΤο όνειρό τους να ενώσουν τους απανταχού Έλληνες και φιλέλληνες φαίνεται πως κάνουν πράξη ο Ανδρέας Δημητριάδης και ο Ανδρέας Κοσμάτος. Παιδιά μεταναστών από την κεντρική Μακεδονία και την Πελοπόννησο αντίστοιχα οι δύο ομογενείς ζουν μόνιμα και εργάζονται με εξειδίκευση στο internet, στη Γερμανία.\nΠρόσφατα δημιούργησαν την μεγαλύτερη ελληνική κοινότητα στο διαδίκτυο με σκοπό να βρουν συγγενείς τους στο εξωτερικό και κυρίως στην Αυστραλία και τις Ηνωμένες Πολιτείες αλλά και να βοηθήσουν τους όπου γης Έλληνες και όχι μόνο να βρίσκουν και να ανταλλάσουν πληροφορίες για την Ελλάδα και το εξωτερικό. Το hellenicspace.com μετρά περίπουένα χρόνο ζωής και στη λειτουργία του θυμίζει το γνωστό σε όλους facebook. Η επίσημη πρώτη του ιστότοπου κοινωνικής δικτύωσης έγινε τον Απρίλιο του 2009 αφού λίγους μήνες νωρίτερα είχε παρουσιαστεί επίσημα στο πρώτο συνέδριο των Ελλήνων της Ευρώπης που έγινε στη Γερμανία από το Συμβούλιο Απόδημου Ελληνισμού.\nΌπως λέει στη zougla.gr ο Ανδρέας Δημητριάδης το hellenicspace.com αριθμεί περίπου 13.000 μέλη από 90 χώρες οι περισσότεροι εκ των οποίων από την Ευρώπη και κυρίως από τη Γερμανία, την Ολλανδία, το Βέλγιο και την Ελλάδα. Ωστόσο, πολλά μέλη ζουν μόνιμα στην Αμερική, την Αυστραλία, τη Νέα Ζηλανδία, ενώ δύο εγγεγραμμένοι χρήστες είναι από την Ταϊβάν! Σύμφωνα μάλιστα με τον ιδρυτή του hellenicspace.com περίπου το 5% των μελών δεν είναι ελληνικής καταγωγής αλλά φιλέλληνες από διάφορα μέρη του κόσμου.\nΜέχρι στιγμής η όλη προσπάθεια δεν έχει κάποια οικονομική υποστήριξη, ωστόσο όπως διευκρινίζει ο Ανδρέας Δημητριάδης χαίρει της στήριξης του Συμβουλίου Απόδημου Ελληνισμού στην περιφέρεια της Ευρώπης.


Excel Template για ενοίκια! - Software - Insomnia.gr\nExcel Template για ενοίκια!\nΑπό τον georgemoy,\n28 Οκτωβρίου στο Software\nΚαλημέρα σας και χρόνια πολλά στην Ελλάδα μας!\nΜόλις έδωσα προς ενοικίαση κάποια ακίνητα που διαχειρίζομαι και θα ήθελα να ρωτήσω εάν υπάρχει κάποιο excel template ή app ώστε να υπάρχει κάποιος έλεγχος και καταγραφή,\nΠΧ, έσοδα απο ενοίκια και έξοδα για βλάβες κλπ κλπ!\nΔε νομίζω να είναι και τόσο δύσκολο που να θέλει και tamplete.\nΜια στήλη ο μήνας, 2η τα έσοδα, μερικές στήλες για τα έξοδα του καθενός, άθροισμα τα έξοδα και αν θέλεις αφαίρεση από τα έσοδα για να σου μένει το καθαρό ποσό. Προαιρετικά μια μορφοποίηση υπό όρους στο καθαρό ποσό που αν είναι αρνητικό να το κοκκινίζει.\nΕπαναλαμβάνεις σε νέο φύλλο για το κάθε διαμέρισμα.\nΕπεξ/σία 28 Οκτωβρίου από micos000\nΕγώ θα πρότεινα να θέσεις τα δεδομένα σου από την αρχή σε μια πιο δομημένη βάση.\nΈνα φύλλο ΑΚΙΝΗΤΑ, όπου κάθε γραμμή θα αντιστοιχεί σε κάθε ακίνητο και κάθε στήλη σε ένα ιδιαίτερο χαρακτηριστικό του.\nΈνα φύλλο ΣΥΝΑΛΛΑΓΕΣ, όπου κάθε γραμμή θα αντιστοιχεί σε μια συναλλαγή σχετική με ένα ακίνητο και κάθε στήλη σε ένα ιδιαίτερο χαρακτηριστικό της συναλλαγής. Πχ, [Αρ. Ακινήτου|Κατηγορία Συναλλαγής|Είδος Συναλλαγής| Ημερομηνία|Ποσό €|Περιγραφή|Αρχείο Παραστατικού|…] κτλ.\nΑν θέλεις, σε ένα φύλλο ΜΙΣΘΩΣΕΙΣ, διατηρείς τα στοιχεία των μισθώσεων του κάθε ακινήτου. [Αρ. Ακινήτου|Ημερομηνία|Μισθωτής| Μίσθωμα €|Εγγύηση €|Διάρκεια|Παρατηρήσεις|Αρχείο Συμφωνητικού|…] κτλ.\nΜετά, αυτό που προτείνει και ο micos000, μπορεί να γίνει εύκολα με έναν συγκεντρωτικό πίνακα, για κάθε ακίνητο ή συνολικά, φυσικά κι ό,τι άλλο θελήσεις σε προβολή/παρουσίαση των δεδομένων σου αλλά και εξαγωγή τους σε άλλες εφαρμογές που πιθανόν αργότερα να χρειαστείς.\nΕπεξ/σία 28 Οκτωβρίου από MastroGiannis\nΜαστροΓιάννη μου σας ευχαριστώ πάρα πολύ! Και εσένα Μίκο! Ξέρω οτι είναι ιδιαίτερα απλό αυτό που χρειάζομαι απλά επειδή μάλλον θα το χρησιμοποιώ χρόνια, θέλω να το κάνω σ ωστό!\nΑν το πάρεις από την αρχή μόνος σου θα μπορείς να το βελτιώνεις όσο και όταν χρειάζεται. Αν το πάρεις έτοιμε δε θα μπορείς να κάνεις πολλά.\nΓι αυτό προτείνω να το πάρεις από την αρχή και να το κάνεις όπως σου αρέσει.\nΣτις 29/10/2020 στις 2:07 ΜΜ, georgemoy είπε\nΔεν έχει ταβάνι το πόσα μπορείς να κάνεις...\nΗ συμβουλή του ΜαστροΓιάννη για μια σωστή βάση είναι σωστή και απλή. Από εκεί και πέρα το "ανοίγεις" όσο θες και έχεις όρεξη. Εάν δε γνωρίζεις ούτε τα βασικά, σίγουρα θα δυσκολευτείς περισσότερο.\nΕάν θες βοήθεια πες το..\nΛογικά αν κατάλαβα καλά ψάχνει κάτι έτοιμο.\nΌπως και να έχει, θέσε μας εδώ τα στοιχεία που θες να δούμε τι πεδία κλπ χρειάζονται μήπως βάλουμε όλοι μαζί μια βοήθεια να δώσουμε ένα δείγμα... 🙂


Superfoods για τον διαβήτη - iCookGreek\nΑρχική Διατροφή Doctor Food Superfoods για τον διαβήτη\nΟ διαβήτης είναι μια ασθένεια που μπορεί να δημιουργήσει πολύ σοβαρές επιπλοκές, αν δεν προσέχουμε τη διατροφή και τον τρόπο ζωής μας. Όταν τα επίπεδα σακχάρου στο αίμα μας είναι ανεξέλεγκτα, η καρδιά μας βρίσκεται σε μεγάλο κίνδυνο.\nΓια αυτόν ακριβώς τον λόγο είναι πάρα πολύ σημαντικό να τρώτε υγιεινά και ισορροπημένα, όπως και να επιλέγετε έξυπνα τα γεύματά σας. Αν θέλετε να ελέγξετε το σάκχαρό σας, πρέπει να συνδυάζετε στο φαγητό σας σύνθετους υδατάνθρακες με άλιπη πρωτεΐνη και υγιεινά, μονοακόρεστα λιπαρά. Ταυτόχρονα, πρέπει να περιορίσετε τους κακής ποιότητας υδατάνθρακες, όπως αυτούς του λευκού ψωμιού, της ζάχαρης και των λευκών ζυμαρικών. Ας ρίξουμε μια ματιά, όμως, σε μερικές σούπερ τροφές που θα διευκολύνουν σημαντικά τη ζωή ενός ασθενή με διαβήτη.\nΤα καρύδια περιέχουν φυτικές ίνες, πρωτεΐνη και μονοακόρεστα λιπαρά, και αυτό τα καθιστά από τις καλύτερες επιλογές για το απογευματινό σας σνακ. Τα λιπαρά τους οξέα αυξάνουν την καλή χοληστερόλη, μειώνοντας παράλληλη την κακή. Προσθέστε μερικά καρύδια – προσέχοντας τις ποσότητες, καθώς περιέχουν και αρκετές θερμίδες – μέσα σε γιαούρτι, στη βρώμη ή σε μια σαλάτα, για να την κάνετε πιο νόστιμη και τραγανή.\nΤο αβοκάντο περιέχει καλά, υγιεινά λιπαρά, και περίπου 20 διαφορετικά είδη βιταμινών και μετάλλων—είναι, μάλιστα, από τις καλύτερες πηγές καλίου, βιταμίνης C, E και Κ, αλλά και β-καροτένιου. Το αβοκάντο είναι πάρα πολύ χορταστικό, και περιέχει 6-7 γραμμάρια φυτικών ινών ανά μισό φρούτο, όσο χρειαζόμαστε δηλαδή για μια μερίδα γευστικό γουακαμόλε, ή για να το απλώσουμε πάνω στο ψωμί με λίγο λεμονάκι. Επίσης, αν το χτυπήσουμε στο μπλέντερ, είναι τέλεια εναλλακτική της παχυντικής μαγιονέζας για τις σαλάτες μας.\nΟι κολοκυθόσποροι περιέχουν αρκετό μαγνήσιο, ένα απαραίτητο μέταλλο για τον οργανισμό μας—χρησιμοποιείται σε περισσότερες από 300 διαδικασίες του σώματος, μέσα στις οποίες και η αποδόμηση των τροφών για παραγωγή ενέργειας. Η έλλειψη μαγνησίου έχει συσχετιστεί με την αυξημένη ανοχή στην ινσουλίνη, ένα από τα κύρια αίτια του διαβήτη. Δυο κουταλιές της σούπας κολοκυθόσποροι περιέχουν περίπου 74 mg μαγνησίου, το 25% της καθημερινής μας δόσης. Μπορείτε να τους απολαύσετε ψητούς, με λίγα μπαχαρικά – όχι με αλάτι! – ή να τους χτυπήσετε στο μπλέντερ και να φτιάξετε ένα ωραίο spread.\nΟι φράουλες – και τα υπόλοιπα φρούτα του δάσους – περιέχουν τεράστιες ποσότητες βιταμίνης C, με πολύ λίγες θερμίδες. Είναι πολλές οι μελέτες που έχουν συσχετίσει την κατανάλωση αυτών των φρούτων με τον χαμηλότερο κίνδυνο ανάπτυξης διαβήτη. Για να κάνετε το γεύμα σας ακόμα καλύτερο, δοκιμάστε μια superfood σαλάτα, με φράουλες, σπανάκι και καρύδια.\nΟι σπόροι chia είναι πλούσιοι σε αντιοξειδωτικά, σε υγιεινά λιπαρά, φυτικές ίνες, μαγνήσιο, ψευδάργυρο, σίδηρο και ασβέστιο. Με 29 γραμμάρια από αυτά τα μικρά σποράκια, έχουμε σχεδόν το 50% της καθημερινής μας δόσης σε φυτικές ίνες, συνεπώς αποτελούν τέλειο συμπλήρωμα για το γιαούρτι ή για το πρωινό μας, όπως και για τα smoothies.\nΤο τζίντζερ είναι γνωστό για τις αντιφλεγμονώδεις ιδιότητές του. Έχει αποδειχθεί πως είναι πλούσιο σε αντιοξειδωτικά, και η ιδιαίτερη γεύση του μπορεί να απογειώσει πολλά γεύματα. Για να το απολαύσετε ως τσάι, αφήστε λίγο φρέσκο, ξεφλουδισμένο τζίντζερ μέσα σε μια κούπα με βραστό νερό, ή προσθέστε το σε μια σαλάτα, ή στο ριζότο.\nΤο σπανάκι είναι από τις καλύτερες πηγές καλίου, με 839 mg ανά κούπα, όταν το μαγειρεύουμε. Η διατροφή που είναι πλούσια σε πράσινα, φυλλώδη λαχανικά, όπως το σπανάκι, μπορεί να βοηθήσει σημαντικά τους ασθενείς με διαβήτη να ελέγχουν καλύτερα τα συμπτώματά τους. Χρησιμοποιήστε το σπανάκι ως συστατικό σε ένα smoothie φρούτων—η αρκετά ουδέτερη γεύση του δεν θα το κάνει αισθητό, αλλά θα “σπάσει” κάπως την υπερβολική γλύκα των φρούτων. Εναλλακτικά, χρησιμοποιήστε το στα σάντουιτς αντί για μαρούλι, ή ως βάση σαλάτας.\nΗ κανέλα έχει αποδειχθεί μέσα από έρευνες ότι μπορεί να μειώσει το σάκχαρο στους ασθενείς με διαβήτη—βέβαια, υπάρχουν και μελέτες που δεν συμφωνούν. Οι θεραπευτικές ιδιότητες της κανέλας συνεχίζουν να προκαλούν συζητήσεις ανάμεσα στους ειδικούς, αλλά αν συμφωνούν σε κάτι, είναι πως η κανέλα δεν φαίνεται να έχει αρνητικές παρενέργειες, όταν την χρησιμοποιούμε σε φυσιολογικές δόσεις στο φαγητό μας, συνεπώς εμείς προτείνουμε να την απολαύσετε χωρίς ενοχές. Δοκιμάστε πάνω από ψητές γλυκοπατάτες ή κολοκύθα, και ανακατέψτε την μέσα στο τσάι, στο γάλα ή στα smoothies σας\nΠροηγούμενο άρθρο 7 τροφές για υγιή καρδιά\nΕπόμενο άρθρο 10 διατροφικές αλλαγές για να ζήσω περισσότερο


- Πλούσια ιστορία, εκδηλώσεις και πολλά να δείτε και να κάνετε\nΚΡΑΤΗΣΗ ΞΕΝΟΔΟΧΕΙΟΥ ΣΤΗΝ ΔΡΕΣΔΗ Πράγματα που πρέπει να κάνετε στη Δρέσδη\nΕπίσημη τουριστική ιστοσελίδα: Dresden.de\nΈνα από τα πιο γνωστά μπαρόκ κτίρια της Γερμανίας, αυτό πρέπει να δείτε.\nΕίναι εύκολο να φτάσετε στην καρδιά της Δρέσδης.\nΣτο παρελθόν, ήταν το πορτοκάλι και η γιορτή του δικαστηρίου της Δρέσδης.\nΣήμερα στεγάζει πολλά μουσεία διεθνούς φήμης και φιλοξενεί θεατρικές και μουσικές παραστάσεις όλο το χρόνο.\nΓια μια λίστα εκδηλώσεων και εκθέσεων, ανατρέξτε στην αρχική σελίδα του Zwinger Palace:\nΧωρίς αμφιβολία, η Frauenkirche (Εκκλησία της Παναγίας) είναι μια από τις πιο γνωστές και διάσημες εκκλησίες στη Γερμανία.\nΠλήρως πεπλατυσμένος στο βομβαρδισμό της Δρέσδης κατά τη διάρκεια του Δευτέρου Παγκοσμίου Πολέμου, η εκκλησία είναι όμορφη και αυθεντικά ανακατασκευασμένη.\nΤώρα θεωρείται σύμβολο ειρήνης και συμφιλίωσης και καλωσορίζει τους επισκέπτες.\nΜάθετε περισσότερα για την ιστορία του Frauenkirche με την επίσκεψή σας στο διαδίκτυο: Frauenkirche-dresden.de\nΘα βρείτε αυτό το απόσπασμα στο Neustadt (περίπου 3 χιλιόμετρα από το Hotel Pullman).\nΕκτός από τη σειρά καταστημάτων, καφέ και εστιατορίων, θα ανακαλύψετε μερικές από τις πιο ασυνήθιστες αλλά όμορφες και δημιουργικές προσόψεις που θα συναντήσετε ποτέ.\nΕίναι μια σειρά από γήπεδα με φανταστικό makeover χάρη στο όραμα τριών δυναμικών καλλιτεχνών.\nΤο Court of the Elements (γνωστό και ως Singing Drain Pipes) μετατρέπεται σε μουσικό όργανο όταν η βροχή διατρέχει τους σωλήνες αποχέτευσης.\nΓια να δείτε περισσότερα από τα δημιουργικά έργα τέχνης και να μάθετε τι υπάρχει, επισκεφθείτε τον ιστότοπο Kunsthof Passage: Kunsthof-dresden.de\nΈμεινα στο Pullman Dresden Newa λόγω της εγγύτητάς του τόσο με τον κεντρικό σιδηροδρομικό σταθμό όσο και με τα κεντρικά αξιοθέατα της Δρέσδης.\nΤα υπέροχα δωμάτια του ξενοδοχείου με υπέροχη θέα και άνετα κρεβάτια το έκαναν μια υπέροχη διαμονή.\nΈνας εξαιρετικός χώρος σπα και γυμναστήριο ολοκληρώνει την εμπειρία.\nΕπιπλέον, η εξυπηρέτηση, το εστιατόριο και το πρωινό ήταν εξαιρετική.\nΟι τιμές ήταν πολύ λογικές για ένα τόσο υψηλό επίπεδο.\nΣυνολικά, ήταν μια καλή επιλογή.\nΦεστιβάλ και εκδηλώσεις στη Δρέσδη\nΕπισκεφτήκαμε αυτό το φεστιβάλ swing και boogie και ήταν απόλυτη χαρά.\nΈνα ετήσιο φεστιβάλ που λαμβάνει χώρα τον Μάιο, αποτίει φόρο τιμής στη τζαζ της σκηνής της Νέας Ορλεάνης.\nΜπορείτε να διαβάσετε περισσότερα για αυτό στη σελίδα πληροφοριών του φεστιβάλ.\nΔιαβάστε περισσότερα για το φεστιβάλ Dixieland\nΑξίζει να επισκεφθείτε τις όμορφες Χριστουγεννιάτικες αγορές της Δρέσδης.\nΔιαβάστε περισσότερα για τις Χριστουγεννιάτικες αγορές στη Δρέσδη\nΚαλοκαιρινές βραδιές από τον Έλβα\nΗ Ανατολική Γερμανία μπορεί να βιώσει ζεστό καιρό, και εκείνες τις καυτές καλοκαιρινές νύχτες, το δημοφιλές πράγμα που πρέπει να κάνετε είναι να κάνετε ένα πικνίκ για να απολαύσετε στις όχθες του ποταμού Έλβα.\nΕίναι μια υπέροχα χαλαρωτική ατμόσφαιρα που κάθεται εκεί βλέποντας τον ήλιο να δύει με φόντο τον όμορφο ορίζοντα της Δρέσδης.\nΗ Δρέσδη είναι εύκολα προσβάσιμη με τρένο και αεροπλάνο από τις περισσότερες από τις μεγαλύτερες ευρωπαϊκές πόλεις.\nΕάν ταξιδεύετε από έξω από την Ευρώπη, ίσως χρειαστεί να πάρετε μια πτήση για ένα αεροδρόμιο κόμβου, όπως η Φρανκφούρτη, και να ταξιδέψετε περαιτέρω με τρένο ή αεροπλάνο.\nΤο αεροδρόμιο βρίσκεται περίπου 20 λεπτά βόρεια του κέντρου της πόλης, εύκολα προσβάσιμο με λεωφορείο ή τραμ.\nΟι Dresden Neustadt και Dresden Hauptbahnhof (Κεντρικός Σιδηροδρομικός Σταθμός) είναι οι δύο κύριοι σιδηροδρομικοί σταθμοί που εξυπηρετούν τη Δρέσδη.


ΤΟ ΜΙΚΡΟ ΒΙΒΛΙΟ ΤΩΝ ΞΩΤΙΚΩΝ. Ιστορίες από τη Σκωτία και την Ιρλανδία - PDF ΔΩΡΕΑΝ Λήψη\nDownload "ΤΟ ΜΙΚΡΟ ΒΙΒΛΙΟ ΤΩΝ ΞΩΤΙΚΩΝ. Ιστορίες από τη Σκωτία και την Ιρλανδία"\n1 ΤΟ ΜΙΚΡΟ ΒΙΒΛΙΟ ΤΩΝ ΞΩΤΙΚΩΝ Ιστορίες από τη Σκωτία και την Ιρλανδία\n2 ΤΟ ΜΙΚΡΟ ΒΙΒΛΙΟ ΤΩΝ ΞΩΤΙΚΩΝ Ιστορίες από τη Σκωτία και την Ιρλανδία ΣΕΙΡΑ Mystery House ΕΠΙΜΕΛΕΙΑ ΕΚΔΟΣΗΣ Δήμητρα Νικολαΐδου ΕΞΩΦΥΛΛΟ & ΣΕΛΙΔΟΠΟΙΗΣΗ Δημήτρης Μίλησης Για την ελληνική γλώσσα Εκδόσεις Αρχέτυπο ΕΚΔΟΣΕΙΣ ΑΡΧΕΤΥΠΟ Χρυσοστόμου Σμύρνης Θεσσαλονίκη Τηλ , Fax Σύμφωνα με το νόμο 2121/1993 (όπως έχει τροποποιηθεί και ισχύει σήμερα) και τις διεθνείς συμβάσεις περί πνευματικής ιδιοκτησίας, απαγορεύεται η αναδημοσίευση, η αναπαραγωγή, ολική, μερική ή περιληπτική, ή η απόδοση κατά παράφραση ή διασκευή του περιεχομένου του βιβλίου και η εν γένει εκμετάλλευση μέρους ή συνόλου του έργου με οιονδήποτε τρόπο, μηχανικό, ηλεκτρονικό, φωτοτυπικό, ηχογράφησης ή άλλο, χωρίς προηγούμενη γραπτή άδεια του εκδότη. ISBN:\n3 ΠΕΡΙΕΧΟΜΕΝΑ ΠΡΟΛΟΓΟΣ Το Νήμα που δεν Κόβεται 8 Η Εκδίκηση των Ξωτικών 13 Οι Καλικάντζαροι 24 Ο ΠΡΙΓΚΙΠΑΣ ΤΩΝ ΞΩΤΙΚΩΝ & Ο ΓΙΟΣ ΤΗΣ ΑΡΠΑΣ Η Μαγεία Παραμένει Μέσα στη Χώρα της Σκιάς 68 Στην Αιωνιότητα 79 Η Κατάρα της Τζούλια Κέιχιλ 75 Ο Άνθρωπος με το Σφυρί 86 Τόμας Ράιμερ 113 Ταμ Λιν 118\n4 ΠΡΟΛΟΓΟΣ TΟ ΝΗΜΑ ΠΟΥ ΔΕΝ ΚΟΒΕΤΑΙ Πολλά χρόνια πριν, στα μέσα του Αυγούστου, μια κοπέλα βρέθηκε να περπατά σε ένα δάσος της Ιρλανδίας. Ήταν εκεί για λίγες μόνο μέρες, κάνοντας διάλειμμα από τις σπουδές της, και ήθελε όσο τίποτα άλλο να ρίξει μια ματιά στην περίφημη μαγική πλευρά του Σμαραγδένιου Νησιού: τα μέρη όπου το πέπλο είναι λεπτό και τα ξωτικά κρυφοκοιτάνε τους ανθρώπους κρυμμένα πίσω από τα δέντρα και τα μανιτάρια, συνωμοτώντας πώς να τους κάνουν να χαθούν. Βέβαια, πάνω απ όλα η κοπέλα ήταν πρακτική, και ήξερε πως σπάνια μια βόλτα στα δάση μιας άγνωστης 8\n5 χώρας σου βγαίνει σε καλό, αν δεν είσαι ήρωας παραμυθιού. Έτσι είχε φροντίσει να βρίσκεται με μια μεγάλη ομάδα ανθρώπων, έμπειρους οδηγούς και χάρτες ανά χείρας. Κάποια στιγμή ωστόσο, η μεγάλη αυτή εκδρομή έκανε στάση σε μια όμορφη λίμνη, και η κοπέλα σκέφτηκε ότι ήταν ευκαιρία να αποκοπεί για λίγο από το πλήθος και να μπει μερικά βήματα στο δάσος. Εκεί θα μπορούσε να προσποιηθεί πως βρίσκεται σε ένα μαγεμένο δάσος, χωρίς όμως να κινδυνεύει πραγματικά ούτε από μάγια, ούτε από οτιδήποτε άλλο μπορεί να καραδοκεί εκεί που δεν πατάνε άνθρωποι. Πέρασε λοιπόν από ένα άνοιγμα στα λεπτόκορμα δέντρα, και ξεκίνησε να περπατάει. Μονοπάτι δεν υπήρχε, αφού το μέρος δεν προσφερόταν για πεζοπορίες. Ωστόσο ο ήλιος έλαμπε, όπως σπάνια λάμπει στην Ιρλανδία, και η κοπέλα προχώρησε πιο βαθιά, μέχρι που έφτασε σε ένα ξέφωτο. Κι εκεί σταμάτησε απότομα, και έφερε το χέρι στην καρδιά της που ξαφνικά χτυπούσε σαν τρελή. Ακόμα και μετά από χρόνια, η κοπέλα δεν μπορεί να πει με σιγουριά τι της συνέβη αλλά ήξερε πως δεν έπρεπε να κάνει ούτε βήμα παραπάνω και σίγουρα, σίγουρα δεν έπρεπε να πατήσει στον φωτεινό κύκλο του ξέφωτου. Ήδη είχε προχωρήσει περισσότερο απ όσο έπρεπε, και το δάσος την προειδοποιούσε. Σοφά, γύρισε ΠΡΟΛΟΓΟΣ 9\n6 την πλάτη στον κύκλο με τις φτέρες και τους πεσμένους κορμούς, και το έβαλε στα πόδια. Ο πανικός έκανε ώρα να καταλαγιάσει, αλλά πέρασε στις επόμενες μέρες, και η κοπέλα παρηγορήθηκε, όπως συνήθιζε, αγοράζοντας βιβλία πριν αφήσει τη χώρα πίσω της. Ανάμεσά τους, ήταν και πολλά όμορφα βιβλία για τα ξωτικά. Καθώς λοιπόν επέστρεφε και περνούσε την ώρα της διαβάζοντας στο ταξίδι, διάβασε το εξής για τα δάση της Ιρλανδίας: όταν κάποιος άνθρωπος πλησιάζει πολύ κοντά στα μέρη τους, τα ξωτικά τον γεμίζουν πανικό και τρόμο για να τον διώξουν μακριά. Και τότε ο άνθρωπος το βάζει στα πόδια, χωρίς να ξέρει το γιατί, και είναι καλύτερα έτσι, για όλους Μερικές μέρες μετά, και αφού ήταν ακόμα Αύγουστος, η κοπέλα παρέδωσε τη δουλειά της στο πανεπιστήμιο και έκανε μια τελευταία εκδρομή στα βόρεια της Σκωτίας, όπου σπούδαζε. Τόσο ψηλά, εκείνες τις μέρες ο ήλιος δεν δύει ποτέ και αν ξεχαστείς, βρίσκεσαι να περπατάς έξω όταν έχουν περάσει τα μεσάνυχτα, δίχως να καταλαβαίνεις ούτε εσύ τι ώρα είναι και πόσο μακριά έχεις φτάσει. Κάπως έτσι η κοπέλα βρέθηκε σε ένα φάρο, αργά το βράδυ, κι ενώ ο ουρανός είχε ακόμα φως, πυκνή ομίχλη Το Μικρό Βιβλίο των Ξωτικών 10\n7 κάλυπτε τα πάντα. Αν και περπατούσε με δυο φίλους της, έμεινε πίσω για να απολαύσει την ησυχία. Και τότε μέσα από την ομίχλη, ήρθαν οι φωνές. Δεν μπορούσε να καταλάβει κανείς τι έλεγαν, ούτε αν μιλούσαν σε εκείνη ή αν μόνο συζητούσαν μεταξύ τους. Κι όμως ήταν σίγουρα φωνές, σε μια γλώσσα άγνωστη, ασώματες και καθαρές. Αυτή τη φορά η κοπέλα δεν έτρεξε. Έβλεπε τις μορφές των φίλων της στο βάθος πολύ μακριά για να μιλάνε μεταξύ τους και άλλωστε, εδώ στην άκρη του κόσμου, δεν είχε πού να πάει. Προχώρησε όμως προς το μέρος τους, γιατί τα βιβλία της είχανε πει πως οι άνθρωποι είναι καλύτερα με τους ανθρώπους, και τα ξωτικά με τα ξωτικά. Ο καιρός πέρασε και η κοπέλα δεν είπε σε κανέναν τις ιστορίες της. Άλλωστε, όσο κι αν αγαπάμε τα ξωτικά και τα αγαπάμε σαν κάτι που παλιά ήταν δικό μας και το χάσαμε, κι ας μην μπορούμε να θυμηθούμε μια εποχή που περπατούσαν αλήθεια ανάμεσά μας αν κάποιος ισχυριστεί ότι τα βλέπει, σίγουρα θα τον κοιτάξουμε παράξενα. Κι έτσι κάνουμε ταξίδια στη Σκωτία και την Ιρλανδία, ακούμε τη μουσική των Κελτών και αγοράζουμε βιβλία με ιστορίες, προσπαθώντας να ΠΡΟΛΟΓΟΣ 11\n8 κρυφοκοιτάξουμε σε αυτό τον κόσμο που είναι οικείος χωρίς να τον έχουμε αγγίξει ποτέ. Διαβάζουμε τα ποιήματα του William Butler Yeats, τις ιστορίες του Τόλκιν και τα παραμύθια της Lady Wilde. Χαζεύουμε φωτογραφίες από τα πράσινα λιβάδια και τα μακρινά highlands. Και μέσα μας, ευχόμαστε να μας αγγίξουν έστω από μακριά τα ξωτικά, ακόμα κι αν περάσουμε την υπόλοιπη ζωή μας διερωτώμενοι αν όντως είδαμε κι ακούσαμε κάτι αλλόκοσμο, ή αν ξεγελαστήκαμε από τη ζωηρή μας φαντασία. Όπως κάνει ακόμα και σήμερα, εκείνη η κοπέλα που ξέρω. Δήμητρα Νικολαΐδου Το Μικρό Βιβλίο των Ξωτικών 12


HELLAS PRESS: ΤΩΡΑ - ΠΑΝΙΚΟΣ στη ΛΕΣΒΟ:Νέο Μπαράζ Σεισμών...\nΤΩΡΑ - ΠΑΝΙΚΟΣ στη ΛΕΣΒΟ:Νέο Μπαράζ Σεισμών...\nΤρεις σεισμοί από τις 07.39 μέχρι τις 09.01 στη Μυτιλήνη.\nΟ μεγαλύτερος σημειώθηκε στις 08.54 με επίκεντρο 50 χιλιόμετρα νοτιοανατολικά της Μυτιλήνης. Το μέγεθός του, σύμφωνα με την τελευταία μέτρηση του Γεωδυναμικού Ινστιτούτου ήταν 3,7 Ρίχτερ με το εστιακό του βάθος στα 10 χιλιόμετρα. 7 λεπτά αργότερα, είχαμε ακόμα ένα σεισμό 2,7 ρίχτερ, 44 χιλιόμετρα νοτιοανατολικά της Μυτιλήνης. Στις 07.39 σημειώθηκε σεισμός 2,5 Ρίχτερ με επίκεντρο την ίδια περιοχή.\nΜέχρι στιγμής δεν έχουν αναφερθεί νέες ζημιές και τραυματισμοί στο πολύπαθο νησί.\nΣύμφωνα με τον καθηγητή Ευθύμιο Λέκκα, πρόεδρο του Οργανισμού Αντισεισμικής Προστασίας η σεισμική δόνηση δεν εμπνέει ανησυχία, αποτελεί μέρος της ακολουθίας του μεγάλου σεισμού της Λέσβου των 6,3 βαθμών της κλίμακας Ρίχτερ στις 12 Ιουνίου.\n«Τέτοιους σεισμούς τους περιμένουμε και δεν εμπνέουν την παραμικρή ανησυχία» είπε στο ΑΠΕ ΜΠΕ ο Ευθύμιος Λέκκας.


Μαρία Πυργιαννάκη, Author at Ιδέες για Διακόσμηση - Page 13 of 24\nThis author has written 235 articles\nΠως να στολίσετε τους δίσκους στο τραπεζάκι του σαλονιού! Είστε έτοιμες να στολίσετε με Χριστουγεννιάτικο ύφος το τραπεζάκι του σαλονιού σας; Έχετε βρεί τ'αντικείμενα και τον τρόπο διακόσμησης τους; Σ'αυτό το άρθρο θα δείτε ότι ένα από τα σημαντικότερα σημεία για να στολίσετε τον χώρο σας είναι το σαλόνι σας. Μπορείτε μόνο μ'ένα δίσκο να δημιουργήσετε ένα μοναδικό στυλ διακόσμησης του. Γιατί ο δίσκος αποτελεί ένα κεφάλαιο από μόνος του…\nΧάρτινα στολίδια στην Χριστουγεννιάτικη διακόσμηση!\nΔιακόσμηση / Μοντέρνα διακόσμηση / Χειμώνας / Χριστούγεννα / χριστούγεννα διακόσμηση\nΔημιουργήστε μία όμορφη και ιδιαίτερη διακόσμηση στο χώρο σας! Είναι η τέλεια διακοσμητική πινελιά για την διακόσμηση των Χριστουγέννων.Είναι τα χάρτινα στολίδια τα οποία μπορείτε να βρείτε στην αγορά εύκολα σε συσκευασία honeycomb. Τα χάρτινα αυτά κρεμαστά στολίδια, γνωστά και ως honeycombs, ανοίγουν εύκολα και γίνονται εντυπωσιακά διακοσμητικά, δημιουργώντας ένα 3D εφέ .Επίσης κλείνουν πανεύκολα και αποθηκεύονται σχεδόν οπουδήποτε, καταλαμβάνοντας ελάχιστο χώρο. Μπορείτε να τις κρεμάσετε από ψηλά η να…\nΔιακοσμείστε τα γυάλινα βάζα Χριστουγεννιάτικα!\nΓυάλινα στοιχεία στην διακόσμηση των Χριστουγέννων! Η διακόσμηση βοηθά στην δημιουργία ενός χώρου που εκφράζει, την προσωπικότητα μας και ικανοποιεί τις ανάγκες μας λειτουργώντας θετικά στην διάθεση μας. Αυτό που μετρά είναι να εμπνευστείτε και να διακοσμήσετε κάθε σας χώρο έτσι ακριβώς όπως επιθυμείτε. Τα ομορφότερα Χριστούγεννα,μπορείτε να κάνετε εσείς,αφιερώνοντας χρόνο για την διακόσμηση του σπιτιού σας. Ψάξτε και βρείτε γυάλινα βάζα,ή αγοράστε γυάλινα δοχεία και γεμίστε τα μ'ένα σωρό καλούδια.…\nΧειροποίητες κατασκευές με τελάρα!\nΔιακόσμηση με τελαράκια! Εύκολες χειροποίητες ιδέες για να διακοσμήσετε το σπίτι σας. Η κατασκευή με τελάρα σε διάφορα μεγέθη είναι από τις πιο διασκεδαστικές,γιατί εκτός από την ευκολία της δημιουργίας έχετε πολλές δυνατότητες να φτιάξετε ότι σας αρέσει. Καρό υφάσματα,μονόχρωμα,κορδέλες κουμπιά και άλλα υλικά συνθέτουν μικρά αλλά ιδιαίτερα στολίδια που μπορείτε να τοποθετήσετε στην πόρτα σας, στα παράθυρα,στο δέντρο ή σε σημεία που εσείς επιλέγετε. Δεν χρειάζεται να σας γράψω…\nShabby chic διακόσμησησ\nΑνανέωση χρώματος παλιάς τραπεζαρίας (diy)!\nΔώστε στυλ και άνεση στο καθιστικό σας με λειτουργικούς καναπέδες(cozy sofa)!\nΑνανέωση στις πολυθρόνες με υφάσματα και όμορφα μοτίβα!


«Παράθυρο» Αλ. Τσίπρα για πρόωρες εθνικές εκλογές | naftemporiki.gr\n«Παράθυρο» Αλ. Τσίπρα για πρόωρες εθνικές εκλογές\n«Ψήφος στη Ν.Δ. είναι εντολή ακύρωσης των μέτρων ελάφρυνσης - Με ήττα του ΣΥΡΙΖΑ μπαίνουμε σε μια περιπέτεια» προειδοποίησε\nΠαρασκευή, 24 Μαΐου 2019 11:49\nΜε μία αναφορά που ερμηνεύεται ως «παράθυρο» για πρόωρες κάλπες, σε συνέχεια και της σχετικής δήλωσης του υπουργού Επικρατείας Χριστόφορου Βερναρδάκη, ο Αλέξης Τσίπρας, προειδοποίησε για το ενδεχόμενο «ακύρωσης των μέτρων ελάφρυνσης» σε περίπτωση αρνητικού αποτελέσματος για τον ΣΥΡΙΖΑ στις ευρωεκλογές, αλλά και πολιτικών εξελίξεων.\nΣε συνέντευξή του ειδικότερα στην ΕΡΤ ο κ. Τσίπρας προειδοποίησε για το ενδεχόμενο «ακύρωσης των μέτρων ελάφρυνσης» σε περίπτωση που οι πολίτες «τα αποδοκιμάσουν» με την ψήφο τους την Κυριακή. Ο κ. Τσίπρας τόνισε πως «τυχόν ψήφος στην Ν.Δ. είναι ψήφος στον Μάνφρεντ Βέμπερ, είναι εντολή ακύρωσης της νέας οικονομικής πολιτικής και των μέτρων ελάφρυνσης», υπογραμμίζοντας ότι «ο Κυριάκος Μητσοτάκης δεν δεσμεύεται για τη 13η σύνταξη». Αντίθετα, όπως είπε, αν επαναβεβαιωθεί η δύναμη του ΣΥΡΙΖΑ στην κάλπη, τότε ο ίδιος θα έχει το αντίστοιχο πολιτικό εκτόπισμα στο Ευρωπαϊκό Συμβούλιο.\n«Την Κυριακή δεν ψηφίζουμε για κυβέρνηση, αλλά δεν είναι μια χαλαρή ψήφος. Είναι ευρωπαϊκές εκλογές, λίγο πριν τις εθνικές εκλογές, και έτσι όπως έχουν έρθει τα πράγματα (...) ο κόσμος ψηφίζει για πολιτικό σχέδιο για τα επόμενα χρόνια. Δεν μπορώ να πω, δεν τρέχει τίποτε, ό,τι και αν ψηφίσετε» ανέφερε συγκεκριμένα για να προσθέσει: «Ζήτησα ψήφο εμπιστοσύνης. Αν την πάρω, είναι κάτι παραπάνω από βέβαιο ότι θα μπορέσω να τα εφαρμόσω. Αν αποδοκιμασθούν, όλα είναι ανοιχτά».\nΌπως σημείωσε, με οποιοδήποτε ποσοστό ήττας του ΣΥΡΙΖΑ ή στήριξης της Ν.Δ., «μπαίνουμε σε μια συζήτηση που δεν ξέρω πού θα καταλήξει, σε μια περιπέτεια». Διευκρίνισε πάντως, ότι η τελική κατάληξη είναι οι εθνικές κάλπες.\nΥπενθύμισε ότι ο πρόεδρος της Ν.Δ. χαρακτήρισε την «13η σύνταξη» «ανέφικτη», μία εβδομάδα πριν τις κυβερνητικές ανακοινώσεις και απαντώντας στην κριτική της αντιπολίτευσης για παροχολογία, είπε πως τα κυβερνητικά μέτρα είναι αποτέλεσμα μακροχρόνιας στρατηγικής και των καλών αποτελεσμάτων της ελληνικής οικονομίας την τελευταία τριετία. Για τον χρόνο που επέλεξε η κυβέρνηση να προχωρήσει στα μέτρα ελάφρυσνης απάντησε πως «δίνονται μέσα σε απόλυτη δημοσιονομική ασφάλεια για το 2019, μετά και τις σχετικές ανακοινώσεις της ΕΛΣΤΑΤ και της Eurostat». Δεν θέλουμε να οδηγήσουμε τη χώρα σε δημοσιονομικό εκτροχιασμό, διαβεβαίωσε, προσθέτοντας πως «δεν έχουμε πακτωλό χρημάτων».\nΣτον αντίποδα, όπως είπε, οι προκάτοχοί του «είχαν τη δυνατότητα να μοιράζουν χρήματα δεξιά αριστερά». «Μας κατηγορούν εκείνοι που έφτασαν τα ελλείμματα σε δυσθεώρητα ύψη, αυτοί που μας οδήγησαν στα μνημόνια, που έκαναν αθρόες προσλήψεις» αντέτεινε.\nΘύμισε επίσης ότι η κυβέρνησή του κληρονόμησε από τον κ. Σαμαρά άδεια ταμεία, ενώ «σήμερα το κράτος έχει 30 δισ. ρευστότητα, από τα οποία τα 16 είναι απολύτως δικά μας».\nΓια το αφορολόγητο, έκανε λόγο για «ριζική διαφορά» με τη Ν.Δ. και κάλεσε τους πολίτες να αναλογιστούν τι σημαίνει η πρόταση του πολιτικού του αντιπάλου «για φορολόγηση από το πρώτο ευρώ, στους αγρότες και τα χαμηλά εισοδήματα».\nΤο σχέδιο για τους συνταξιούχους\nΣε συνέχεια της χθεσινής αναφοράς του πως «υπάρχει η σκέψη στην κυβέρνηση να δοθεί τον επόμενο χρόνο αύξηση 50 ευρώ στην εθνική σύνταξη που θα αφορά όλους τους συνταξιούχους» ο κ. Τσίπρας αναφέρθηκε στο σχέδιο της κυβέρνησης για την αποκατάσταση των απωλειών που είχαν οι συνταξιούχοι στο εισόδημά τους τα προηγούμενα χρόνια. Έκανε ειδικότερα, λόγο, για ενιαία δομή μέσω της εθνικής σύνταξης και διευκρίνισε ότι ο υπουργός Οικονομικών Ευκλείδης Τσακαλώτος δεν μίλησε για επαναφορά του ΕΚΑΣ ως προνοιακού επιδόματος, αλλά για τη δυνατότητα αποκατάστασης της απώλειας που είχαν οι συνταξιούχοι, μέσω της αύξησης της εθνικής σύνταξης.\n«Ούτε υποταγή, ούτε ρήξη» με τους δανειστές\nΟ Πρωθυπουργός επισήμανε ότι η κυβέρνηση «δούλεψε πολύ» για «να βγάλουμε τη χώρα από τη χαράδρα της χρεοκοπίας, που δεν την είχαμε βάλει εμείς», και εστίασε και στην παραδοχή του ΔΝΤ ότι έκανε λάθος, παραδοχή που, όπως είπε, αποτελεί δικαίωση για τη σημερινή κυβέρνηση.\n«Δώσαμε με εντιμότητα τη μάχη», ανέφερε και δήλωσε δικαιωμένος από την επιλογή του ... «τρίτου δρόμου»: «Αποδείξαμε ότι γίνεται και αλλιώς, εξήγησε. Την ώρα που κάποιοι πρότειναν απόλυτη υποταγή και άλλοι απόλυτη ρήξη, η κυβέρνησή του επέλεξε τον τρίτο δρόμο της διαρκούς πάλης και διεκδίκησης» είπε.\nΔιαρκής ο κίνδυνος για «θερμό επεισόδιο»\nΑναφερόμενος στα ελληνοτουρκικά ο κ. Τσίπρας είπε ότι ο κίνδυνος για «θερμό επεισόδιο» με τη γειτονική χώρα «είναι διαρκής».\n«Όταν έχει κανείς έναν απρόβλεπτο γείτονα, είναι το καλύτερο να κάνεις, να έχεις ανοιχτούς διαύλους επικοινωνίας» τόνισε, προσθέτοντας ότι η Ελλάδα έχει ισχυρότερες συμμαχίες από ποτέ.\nΔεν έκρυψε επίσης την ανησυχία του για τις εσωτερικές εντάσεις στην Τουρκία, που πολλές φορές εξωτερικεύονται. Συνεπώς, έχουμε λόγο να είμαστε σε εγρήγορση και σε ετοιμότητα, είπε, υπογραμμίζοντας την αξιοπιστία και την αποτρεπτική ικανότητα των Ενόπλων Δυνάμεων.\nΕΥΡΩΕΚΛΟΓΕΣ 2019 ΑΣΦΑΛΙΣΤΙΚΟ ΚΥΒΕΡΝΗΣΗ ΕΥΡΩΕΚΛΟΓΕΣ


11 Οκτωβρίου 2018\t/ 1 σχόλιο\t/ 5554 προβολές\nΗ χλωρίδα και η πανίδα στην Κρήτη είναι τόσο πλούσιες που πραγματικά σε βάζει σε σκέψεις αν το νερό στο νησί είναι… μαγικό! Υπάρχουν δεκάδες είδη φυτών που φύονται μονάχα στην πατρίδα μας ενώ, για παράδειγμα, ολόκληρη η Μεγάλη Βρετανία έχει μόλις εννιά.\nΑντίστοιχα πολλά είναι τα εμβληματικά «κρητικά» ζώα που δίνουν ιδιαίτερο χαρακτήρα στην πανίδα του νησιού.\nΔυστυχώς, όμως, τα πράγματα για πολλά από αυτά δεν είναι καθόλου ρόδινα.\nΕξαιτίας των κλιματικών αλλαγών, εξαιτίας της αστικοποίησης και πολύ συχνά λόγω του παράνομου κυνηγιού απειλούνται με εξαφάνιση.\nΘα είναι μεγάλο κρίμα να χαθούν για πάντα. Θα είναι καταστροφή για την περιβαλλοντολογική κληρονομιά μας.\nΤα άγρια ζώα που κοσμούν την Κρήτη\nΠανέμορφο, πανέξυπνο κι άγριο. Τα γνωστά και ως Κρι-Κρι είναι πια μόνο 700 στον αριθμό.\nΟ γυπαετός των βουνών\nΟ Κρητικός γυπαετός θεωρείται ο πιο σπάνιος των Βαλκανίων. Ούτε 10 ζευγάρια δεν έχουν μείνει, όπως λένε οι πληροφορίες.\nΈνα ζώο φάντασμα που τον θεωρούσαν εξαφανισμένο. Απίθανο να το δει κανείς. Ίσως, τελικά, να έχει ήδη εξαφανιστεί αν και γίνονται αναφορές για ίχνη του σε απομακρυσμένες περιοχές.\nΤο κιρκινέζι αποτελεί ένα από τα πιο γνωστά είδη γερακιού στην Κρήτη, που απειλείται όμως με εξαφάνιση.\nΜε πληροφορίες από άρθρο του Μιχάλη Προμπονά (Δρ. φυσικός – περιβαλλοντολόγος, Πανεπιστήμιο Κρήτης)\nακανθοπόντικος Βάτραχος Κρητικός Γυπαετός ζώα κιρκινέζι Κρήτη Κρι Κρι υπό εξαφάνιση Φουρόγατος\nPingback: Φοβερό δίλημμα: Γάτα ή κοράκι είναι τώρα αυτό; | ΦΩΤΟ


bookreadert-3: Το ιστολόγιο της Λέσχης Ανάγνωσης της ΕΡΤ3: Ο Σάκης Παπαδημητρίου στη Λέσχη Ανάγνωσης ΕΡΤ3\nΤον πεζογράφο-μουσικό-συνθέτη Σάκη Παπαδημητρίου συνάντησαν και γνώρισαν τα μέλη της Λέσχης Ανάγνωσης και μίλησαν μαζί του για το βιβλίο του "Μικροπαραβιάσεις". ΄Ακουσαν τις απόψεις του για το πεζογραφικό του έργο, τη λογοτεχνία, τη μουσική και τα πρόσωπα που γνώρισε στην πολύχρονη διαδρομή του. Ο καταξιωμένος σε διεθνές επίπεδο μουσικός και συνθέτης της τζαζ κράτησε αμείωτο το ενδιαφέρον των μελών της Λέσχης έως το τέλος της πολύωρης παρουσίας του. Τον ευχαριστούμε θερμά καθώς και την σύντροφο της ζωής του, τη συγγραφέα και τραγουδίστρια, με την υπέροχη κοντράλτο φωνή της, την Γεωργία Συλλαίου, που μας τίμησε με την παρουσία της. Η συνάντηση πραγματοποιήθηκε στο καφέ του MoMus - Μουσείο Σύγχρονης Τέχνης (εντός ΔΕΘ), την Τετάρτη 22 Μαΐου 2019,στις 7 μ.μ..\nΑναρτήθηκε από Λέσχη Ανάγνωσης της ΕΡΤ3 στις 13:32\nΕτικέτες Σάκης Παπαδημητρίου, Συναντήσεις


Ιστορικό Γεγονός η Χειροτονία του Επισκόπου Αμβρόσιου ως Βοηθού Επισκόπου της Μητροπόλεως Πισιδίας . Παρούσα στην τελετή η Ένωση Σπάρτης Μ. Ασίας. – Ένωση Σπάρτης Μ.Ασίας\nΑρχική Δράσεις Ιστορικό Γεγονός η Χειροτονία του Επισκόπου Αμβρόσιου ως Βοηθού Επισκόπου της Μητροπόλεως Πισιδίας . Παρούσα στην τελετή η Ένωση Σπάρτης Μ. Ασίας.\nΑπό Ένωση Σπάρτης 30 Ιουλίου, 2019\nΗ Κυριακή 21 Ιουλίου 2019 καταγράφεται πλέον ως μια μεγάλη στιγμή για την νεότερη ιστορία της πάλαι ποτέ διαλαμψάσης Ιεράς Μητροπόλεως Πισιδίας.\nΣτον Ιερό Ναό του Αγίου Αλυπίου στην Αττάλεια χειροτονήθηκε από τον ίδιο τον Παναγιότατο Οικουμενικό Πατριάρχη Κωνσταντινουπόλεως κ. Βαρθολομαίο, ως βοηθός Επίσκοπος του Μητροπολίτη Πισιδίας Σωτηρίου, ο θεοφιλέστατος Ευδοκιάδος Αμβρόσιος.\nΕπρόκειτο για ορισμό βοηθού μητροπολίτη για πρώτη φορά στη μετά τη Μικρασιατική Καταστροφή εποχή. Για πρώτη φορά βοηθός του αειμνήστου μητροπολίτη Κων. Βαλιούλη το 1910, είχε ορισθεί ο «Άγιος των Πισιδών» και μετέπειτα τελευταίος μητροπολίτης Πισιδίας Μελέτιος, πριν από τον ξεριζωμό της ανθούσης ελληνορθόδοξης κοινότητας στην Πισιδία, (με επίκεντρο την πατρίδα του, Σπάρτη) την Παμφυλία και τη Λυκία.\nΣτη χειροτονία του Αμβροσίου συλλειτούργησαν, εκτός του προεξάρχοντος Πατριάρχου και οι: μητροπολίτης Πισιδίας Σωτήριος, Καλλιουπόλεως και Μαδύτου Στέφανος, Κυδωνιών Αθηναγόρας και Σηλυβρίας Μάξιμος καθώς και ο πρωτοσύγκελλος Ανδρέας.\nΟ ναός ήταν κατάμεστος από κληρικούς, αγιορείτες μοναχούς, συγγενείς του Αμβροσίου, πιστούς από την Πόλη, προσκυνητές από την Ελλάδα αλλά και Ρώσους και Ουκρανούς Ορθοδόξους. Την Ένωσή μας εκπροσώπησε ο Γεν. Γραμματέας κ. Κοσμάς Χατόγλου ο οποίος εγχείρισε στον Παναγιότατο, στον Σωτήριο και στον Αμβρόσιο συγχαρητήριες επιστολές του Διοικητικού Συμβουλίου καθώς και αναμνηστικές περγαμηνές.\nΟ Παναγιότατος χαιρέτισε την προαγωγή του Αμβροσίου κι εξέφρασε την εκτίμησή του στο πολυσχιδές έργο του Σωτηρίου αναδεικνύοντας τις ικανότητές του και τονίζοντας την μεγάλη προσφορά του στη Μητρόπολη Πισιδίας. Κάλεσε τον επίσκοπο να παραδειγματιστεί και να εμπνέεται από τον Σωτήριο.\nΣύντομη προσλαλιά απηύθυνε κι ο Σωτήριος, ο οποίος ειδικότερα αναφέρθηκε στον αοίδιμο συμπατριώτη μας μητροπολίτη Πατάρων Μελέτιο.\nΠρος το τέλος ο Παναγιότατος εξήγησε το πρόβλημα που είχε ανακύψει με την εκκλησία της Ρωσίας και ζήτησε από τους πιστούς να μείνουν στο πλευρό του Σωτηρίου, του Αμβροσίου και των ιερέων Λάμπρο και Βλαδίμηρο.\nΣτην επίσημη Τράπεζα που ακολούθησε μίλησε και ο χειροτονηθείς Αμβρόσιος, ο οποίος εξέφρασε τις θερμές του ευχαριστίες.\nΟ κ. Χατόγλου είχε την ευκαιρία να τονίσει το σπουδαίο έργο που έχει επιτελέσει ο σεβασμιότατος μητροπολίτης Πισιδίας κ. Σωτήριος και ευχήθηκε στον θεοφιλέστατο Αμβρόσιο κάθε επιτυχία στο εξαιρετικά «λεπτό» έργο που αναλαμβάνει και τόνισε ότι θα έχει την αμέριστη συμπαράσταση της Ενώσεως.\nΗ αποστολή του κ. Κοσμά Χατόγλου, η οποία είχε προετοιμαστεί επαρκώς και οι ενέργειές του έτυχαν ιδιαίτερα θετικής ανταπόκρισης, δεδομένου μάλιστα ότι ήταν ο μόνος εκπρόσωπος μικρασιατικού σωματείου κατά την Χειροτονία του Αμβροσίου.\nΗ Ένωση Σπάρτης στηρίζει με κάθε τρόπο την Ιερά Μητρόπολη Πισιδίας και είναι στο πλευρό του Σωτηρίου και του Αμβροσίου.


1.παραλαβή στο κατάστημα\nεντός 3-6 εργάσιμων ημερών χωρίς χρέωση\nΗ τιμή για την παράδοση με courier είναι 8,00€ και δωρεάν με αγορές άνω των 60€.\nΚατά την παραγγελία σας, φροντίστε να επιλέξετε ένα κατάστημα. Η παράδοση στο κατάστημα είναι χωρίς χρέωση. Ο εκτιμώμενος χρόνος παράδοσης σε κατάστημα μπορεί να κυμαίνεται από 3 έως 6 εργάσιμες ημέρες από την ημερομηνία αποστολής από την αποθήκη μας. Θα λάβετε ένα e-mail μόλις παραδοθεί το δέμα σας στο κατάστημα που έχετε επιλέξει.\nΟ εκτιμώμενος χρόνος παράδοσης στο κατάστημα είναι έως 6 εργάσιμες ημέρες. Κατά τη διάρκεια των αργιών και της περιόδου εκπτώσεων ή προσφορών (Black Friday, Cyber Monday, κ.λπ.), μπορεί να διαρκέσει περισσότερο λόγω του αυξημένου αριθμού παραγγελιών.\nΗ τιμή για την κανονική παράδοση είναι 8,00 € και δωρεάν με αγορές άνω των 60€. Η UPS είναι η εταιρία courier.\nΟ προβλεπόμενος χρόνος παράδοσης είναι από 3 έως 6 εργάσιμες ημέρες. Έχετε δωρεάν παράδοση για οποιαδήποτε παραγγελία άνω των 60 €.\nΜπορώ να κάνω ηλεκτρονική παραγγελία και να την στείλω σε διαφορετική χώρα από τη δική μου;\nΝαι. Ωστόσο, εάν ο παραλήπτης βρίσκεται εκτός Ελλάδας, θα πρέπει να πραγματοποιήσετε την παραγγελία σας από τον ιστότοπο Tezenis της χώρας του παραλήπτη. Για να γίνει αυτό, μεταβείτε στο κάτω μέρος της ιστοσελίδας, πατήστε στο πεδίο ΕΛΛΑΔΑ και απο την νέα οθόνη επιλέξετε την χώρα που θέλετε να αποσταλεί η παραγγελία. Παρακαλούμε να βεβαιωθείτε ότι οι διευθύνσεις χρέωσης και αποστολής βρίσκονται και οι δύο στην ίδια χώρα.


Ο Μητροπολίτης Αργολίδας εγκαινίασε την έκθεση βιβλίου στο Ναύπλιο -\nΤις πύλες της άνοιξε το απόγευμα στην οδό Ωνάση για ακόμη μία χρονιά η έκθεση βιβλίου στο Ναύπλιο.\nΤον Αγιασμό των εγκαινίων τέλεσε ο Μητροπολίτης Αργολίδας Νεκτάριος και παραβρέθηκαν η Πρόεδρος του ΔΟΠΠΑΤ Μαρία Ράλλη, η Αντιδήμαρχος Τουρισμού Νάντια Αναστασίου, ο δημοτικό σύμβουλος Κωνσταντίνος Ρούτουλας και το μέλος του ΔΟΠΠΑΤ Κωνσταντίνος Δημούλης.\nΗ έκθεση συνδιοργανώνεται από την Πανελλήνια Ομοσπονδία Εκδοτών Βιβλιοχαρτοπωλών και τον ΔΟΠΠΑΤ Δήμου Ναυπλιέων.\nΗ έκθεση αποτελεί έναν σταθερό θεσμό πολιτισμού τόσο για την πόλη του Ναυπλίου όσο και για την ευρύτερη περιοχή τον Νομού Αργολίδας.\nΗ έκθεση είναι αφιερωμένη φέτος στα 200 χρόνια από την έναρξη της Ελληνικής Επανάστασης και θα διαρκέσει μέχρι και τις 22 Αυγούστου.\nΗ έκθεση θα είναι ανοιχτά καθημερινά από τις 19.30 έως και 00:00 .\nTags: 'Εκθεση Βιβλίου στο Ναύπλιο, 'Ενωση Συγγραφέων και Λογοτεχνών Νομού Αργολίδας, Δήμος Ναυπλιέων – Δ.Ο.Π.Π.Α.Τ, Ιερά Μητρόπολη Αργολίδας, Κωνσταντίνος Δημούλης, Κωνσταντίνος Ρούτουλας, Μαρία Ράλλη, Μητροπολίτης Αργολίδας Νεκτάριος, Πανελλήνια Ομοσπονδία Εκδοτών Βιβλιοχαρτοπωλών, Σύλλογος Ατόμων με Αναπηρίες του Νομού Αργολίδας\nΟ Δήμος Ναυπλιέων και ο ΔΟΠΠΑΤ, τιμώντας τη λαμπρή επέτειο της 25ης Μαρτίου 1821 και τα 200 χρόνια από την Ελληνική Επανάσταση, εν μέσω πανδημίας και μη έχοντας τη δυνατότητα να πραγματοποιήσουν όσα είχαν προγραμματίσει με την εφορία τιμής και με την εκτελεστική επιτροπή του Δήμου, προχώρησαν στον στολισμό της πόλης και ολόκληρου του Δήμου […]


ΕΤΑΙΡΙΚΟ ΠΡΟΦΙΛ - profisplastics\nΗ PROFIS – Παραγωγή και Επεξεργασία Πλαστικών Υλών – με 42 χρόνια εμπειρία κατέχει ηγετική θέση και παρουσία στον χώρο του τζαμιού / αλουμινίου παρέχοντας καινοτόμες και τεχνικά ευέλικτες λύσεις.\nΚύρια δραστηριότητα της εταιρίας είναι η καθετοποιημένη παραγωγή πλαστικών προφίλ. Τα παρεμβύσματα είτε ελαστικά είτε μη ελαστικά, χρησιμοποιούνται κατά κύριο λόγο στην βιομηχανία συστημάτων αλουμινίου αλλά και στις πιο απαιτητικές εφαρμογές υαλοπινάκων με σκοπό την στεγανοποίηση & συγκράτηση μεταξύ τζαμιού και αλουμινίου στις παραπάνω κατασκευές.\nΤα προϊόντα της PROFIS υπόσχονται εύκολη, γρήγορη και φιλική χρήση προς τον τελικό κατασκευαστή υαλοπινάκων και συστημάτων αλουμινίου.\nΗ τεχνογνωσία του στελεχιακού δυναμικού της εταιρείας PROFIS σε συνδυασμό με την πληρότητα σε μηχανολογικό εξοπλισμό δημιουργούν τα θεμέλια για μια πορεία διαρκούς ανάπτυξης, καινοτομίας και εξωστρέφειας.\nΓια την διασφάλιση της κορυφαίας ποιότητας των προϊόντων της, η εταιρεία PROFIS είναι πιστοποιημένη κατά τo διεθνές πρότυπο διασφάλισης ποιότητας ISO 9001: 2015.\nΟι πρώτες ύλες της εταιρείας ακολουθούν την νομοθεσία της Ευρωπαϊκής Ένωσης περί μη τοξικότητας (REACH regulations) και είναι ανακυκλώσιμα υλικά, φιλικά προς το περιβάλλον.\nΓια την αποθήκευση έτοιμου εμπορεύματος η εταιρεία διαθέτει αποθηκευτικό χώρο 2000m² και έχει την δυνατότητα να αποστείλει τα εμπορεύματα με συνέπεια, ταχύτητα και ασφάλεια στον τελικό προορισμό τους.


AΘΑΝΑΤΗ ΕΛΛΑΔΑ: Επιμένουν τα τουρκικά ΜΜΕ για εξαγορά πακέτο Olympic Air και Aegean\nΕπιμένουν τα τουρκικά ΜΜΕ για εξαγορά πακέτο Olympic Air και Aegean\nΕπαναφέρουν το θέμα της πώλησης της Aegean αλλα΄και της Olympic Air, οι τουρκικές εφημερίδες, με την Turkish Airlines να θέλει να προχρήσει στην εξαγορά. Πρώτο το defencenet σας είχε ενημερώσει για την τουρκική αυτήγ πρόθεση.\nΟι Τουρκικές Αερογραμμές διέψευσαν πληροφορίες και φήμες που κυκλοφόρησαν σχετικά με το ενδεχόμενο εξαγοράς της Olympic Airκαι της Aegean Airlines.\nΚάτι δεν μας λένε καλά. Προ ημερών σε άλλο δημοσίευμα της Zaman ο διευθύνων σύμβουλος της Turkish Airlines, Τεμέλ Κοτίλ, δήλωσε ότι η εταιρεία του, όντως ενδιαφέρεται προς εξαγορά της Olympic Air, και ότι η προσφορά της Turkish Airlines είναι κατά 19 εκατομμύρια ευρώ μεγαλύτερη από αυτήν της Aegean που εχει εκδηλώσει επίσημη πρόταση για αγορά της Olympic Air. Υψηλόβαθμο στέλεχος της Olympic που δεν κατονομάζεται από την εφημερίδα Zaman, επιβεβαίωσε την πληροφορία!\nTουρκικά μέσα ενημέρωσης μετέδίδαν ότι η πρόταση έχει κατατεθεί επίσημα για την πώληση του 100% της Olympic Air και αναμένεται η απόφαση της Επιτροπής Ανταγωνισμού της ΕΕ στην οποία προσκρούει μέχρι στιγμής η συγχώνευση Olympic Air και Aegean.\nΣημειώνεται πως η πρόταση που είχε δώσει η Aegean για να αγοράσει την Olympic Air, απορρίφθηκε για δεύτερη φορά από την Επιτροπή Ανταγωνισμού της ΕΕ. Άρα πλέον βροισκόμαστε μπροστά σε ραγδαίες για τις αερομεταφορές μας εξελίξεις.\nΜετά τις μαρίνες θα λεηλατήσουν και τις αερομεταφορές, και φυσικά έπεται συνέχεια. Θα βλέπουμε την σημαία τους να ανεμίζει ανενόχλητη στο αεροδρόμιο της Αθήνας. Εμείς ως επιβάτες ούτε Θεσσαλονίκη δεν θα πετάμε χωρίς να χρησιμοποιήσουμε την τουρκική εταιρεία, χωρίς το Τουρκικό Δημόσιο να επωφεληθεί από τα ναύλα μας.\nΟ "χρυσός" Έλληνας, ο Αριστοτέλης Ωνάσης σίγουρα δεν θα μπορούσε να φανταστεί μια τέτοια εξέλιξη, όταν ίδρυσε την ιστορική αεροπορική εταιρεία. Εαν το γνώριζε πριν την παραδώσει στο ελληνικό κράτος θα της έβαζε "μπουρλότο".


Πώς να καταλάβεις καλύτερα τι θέλει ένας άντρας – Neolaia Cyprus\nΘα μπορούσε να είναι ίσως το μεγαλύτερο ερώτημα στην ιστορία. Ως έξυπνες, επιτυχημένες και ανεξάρτητες γυναίκες, πώς μπορούμε να καταλαβαίνουμε καλύτερα τους άνδρες;\nΕδώ είναι η αλήθεια και είναι πραγματικά πολύ απλούστερη από ό,τι νομίζετε.\nΔεν μπορείτε να πιέσετε έναν άνθρωπο να δεσμευτεί. Είναι σαν να πιέζεις έναν άνθρωπο σε κάτι για το οποίο δεν είναι έτοιμος. Στην πραγματικότητα, αυτός ο τύπος πίεσης μπορεί να αναγκάσει έναν άνθρωπο να τρέξει προς την αντίθετη κατεύθυνση.\nΜερικές φορές οι άνδρες απλά θέλουν τη φροντίδα μας! Η «φροντίδα» του ατόμου σας μπορεί να περιλαμβάνει πολλά πράγματα. Μπορεί να είναι κάτι σαν να του υπενθυμίζεις το ραντεβού του οδοντιάτρου ή να του κάνεις έκπληξη με ένα δείπνο όταν γυρίσει σπίτι. Μπορεί επίσης να σημαίνει να φροντίζετε το εγώ του. Οι άντρες είναι πραγματικά ευαίσθητα όντα.\nΑπό όλα τα πράγματα που θέλουν οι άντρες σε μια σχέση, ο σεβασμός είναι το νούμερο ένα. Ενώ οι άνδρες αγαπούν μια γυναίκα που είναι ισχυρή και διεκδικητική, πρέπει να γνωρίζει πότε να πάρει το προβάδισμα και πότε να ακολουθήσει. Ο πλήρης έλεγχος στο κρεβάτι, για παράδειγμα, είναι σίγουρα ένα αρνητικό. Έτσι, εάν αισθάνεστε σαν να κάνετε το τελευταίο, ξανασκεφτείτε το.Είναι σημαντικό να θυμάστε ότι όταν πρόκειται για την κατανόηση των ανδρών, πρέπει να φτάσετε στον πυρήνα αυτού που θέλουν από μια γυναίκα. Ο σεβασμός είναι ένα τεράστιο «MUST» για τους περισσότερους άντρες.


Guitar Forms | High Fidelity Magazine\nΚαλλιτέχνης: Kenny Burrell\nΤο άρθρο δέχθηκε 487 επισκέψεις\nΣε έναν δίσκο όπου τα μουσικά ιδιώματα εναλλάσσονται με βίαιο σχεδόν τρόπο, η μεγαλύτερη παγίδα που μπορεί να στηθεί για τον σολίστ είναι η ασυγκράτητη έπαρση και η εκτίναξη της αλαζονείας σε ύψη τελικά ενοχλητικά για τον ακροατή. Έχοντας αυτό κατά νου ο τεράστιος δάσκαλος της κιθάρας Kenny Burrell έγραψε το Guitar Forms σε δυο δόσεις, τέλη 1964 – αρχές 1965. Στα 33 του ήταν ήδη ένας από τους σημαντικότερους τζαζ κιθαρίστες. Δεν είχε να αποδείξει τίποτε, παρά μόνο να συνεχίσει την δημιουργική πορεία του, διανθίζοντας την με την πνευματικότητα και τον ισχυρό ψυχισμό του. Το Guitar Forms έμελλε να γίνει ένα από τα σπουδαιότερα album της καριέρας του, για δυο κυρίως λόγους. Ο πρώτος είναι η πολυσυλλεκτικότητα που το διακρίνει. Όντας ένας εξαίρετος hard – bop κιθαρίστας, ο Burrell με τούτο το δίσκο εμπλουτίζει το ρεπερτόριο του με blues, latin, bolero, big band και bop στοιχεία φτιάχνοντας ένα άκρως μαγευτικό χαρμάνι. Ο δεύτερος αφορά στον μεγάλο Gil Evans, που συμμετέχει στις πέντε από τις εννέα συνθέσεις που απαρτίζουν το Guitar Forms. Ο Evans είχε ήδη γράψει ιστορία ως ενορχηστρωτής μιας σειράς δίσκων του Miles Davis και αν κάποιος λάτρεψε το Sketches Of Spain, δεν έχει παρά να αφεθεί στο μοναδικό Lotus Land που βρίσκεται στο Guitar Forms. Ένα μεθυστικό, νυχτερινό bolero ντυμένο με τους μεταξένιους flamenco ήχους της κιθάρας του Burrell, που εξελίσσει την λάτιν φόρμα υποστηριζόμενο από το μιλιτέρ drumming και τα θαυμάσια πνευστά που διακριτικά ενισχύουν την δραματική κορύφωση του θέματος. Κομμάτι τζαζ ανθολογίας και αναμφίβολα το κορυφαίο του άλμπουμ. Πανέμορφη η διασκευή στο traditional Greensleeves, με την κρυστάλλινη εισαγωγή της σόλο ακουστικής κιθάρας να παραχωρεί τη θέση της στο πληθωρικό swing της ορχήστρας του Evans και τα εκπληκτικά licks της ηλεκτρικής πλέον κιθάρας του τεράστιου Burrell. Από τα τρία small combo κομμάτια το εισαγωγικό Downstairs ξεχωρίζει ως ένα δυναμικό blues θέμα με μπόλικο tremolo στη κιθάρα, ενώ το Breadwinner δίνει την ευκαιρία στον Roger Kellaway για ένα δυναμικό πιάνο σόλο. Το Prelude No. 2 του George Gershwin τέλος ερμηνεύει μόνος με την ακουστική του ο Kenny Burrell, σαγηνευτικός και λυρικός όσο ελάχιστοι.\nΤο Guitar Forms ηχογραφήθηκε στο στούντιο του Rudy Van Gelder με παραγωγό του Creed Taylor. Η χαρακτηριστική αντήχηση των εργασιών του διάσημου μηχανικού είναι παρούσα και σε τούτο το άλμπουμ. To Master Edition CD της Verve είναι πραγματικά εξαιρετικό, διάφανο, λεπτομερές και πολύ ανοιχτό. Το ολοκαίνουργιο 180αρι βινύλιο της Speakers Corner πάντως είναι καλύτερο. Καταρχήν είναι πιο ήσυχο από το cd, σχεδόν εξαφανίζοντας τον θόρυβο της μαγνητοταινίας. Ακούγοντας το θαυμάσιο latin Moon And Sand με τα ογκώδη congas στο αριστερό κανάλι και τα drums στο δεξί να γράφουν εκπληκτικά, το cd ακούγεται άδειο, σχεδόν άψυχο, στο κέντρο της σκηνής, τη στιγμή που το βινύλιο γεμίζει τον χώρο με το ρωμαλέο μπάσο του Ron Carter. Πιο σφικτό, με ανώτερα σαφώς δυναμικά, με εξίσου σαγηνευτική διαφάνεια και ισχυρό ρυθμό, το βινύλιο είναι ο αδιαμφισβήτητος νικητής του συγκριτικού. Σε κάθε περίπτωση, ομιλούμε για ένα διαμάντι απαραίτητο σε κάθε σοβαρή τζαζ δισκοθήκη.\nΠΟΙΟΤΗΤΑ ΗΧΟΥ CD: 4.5\nEva By Hea...\n3:10 to Yu...


Ψάχνουμε για συγκάτοικους/συνεργάτες - Φυσική δόμηση Βιοκλιματική αρχιτεκτονική Cob.gr\nΨάχνουμε για συγκατοίκους/συνεργάτες\nΣτο κτήμα μας στο Νέσσωνα Λάρισας\nΜε μόνιμη κατοικία στο κτήμα μας και απασχόληση κυρίως σε γεωργικές εργασίες αλλά και στις υπόλοιπες δραστηριότητες μας που έχουν σχέση με εκπαίδευση, διάθεση αγροτικών προϊόντων, κατασκευές και τη δημιουργία/συντήρηση των υποδομών στο κτήμα.\nΚαλύπτουμε πλήρως τη διαμονή/διατροφή και μοιραζόμαστε το πλεόνασμα του αγροκτήματος.\nΟ ιδανικός συνεργάτης/συγκατοίκος θα ονειρεύεται μια ζωή στη φύση, θα δουλεύει για να πραγματοποιήσει το όνειρό του (σκληρά στην αρχή) και θα ενδιαφέρεται να περάσει ένα μεγάλο μέρος της ζωής του μαζί με άλλους ανθρώπους που θα δουλεύουν για τον ίδιο σκοπό.\nΧρειαζόμαστε επειγόντως βοήθεια σε όλα αυτά που έχουμε ξεκινήσει. Και ο λόγος που ξεκινήσαμε τόσα πολλά είναι γιατί μας γοητεύει η δημιουργία ενός μοντέλου αυτάρκειας (όχι μόνο οικονομικής) και κοινοτικής συμβίωσης σαν ποιοτική αντιπρόταση στον σύγχρονο τρόπο ζωής.\nΑν τα παραπάνω σας κεντρίζουν το ενδιαφέρον στείλτε μήνυμα στο με δυό λόγια για σας και ένα τηλέφωνο επικοινωνίας. Τα περισσότερα θα χρειαστεί να τα πούμε από κοντά.


Ρωσία - Δανία: "Μάχη" για την εξάντληση των πιθανοτήτων πρόκρισης\nΑρχική σελίδαEUROΡωσία - Δανία: "Μάχη" για την εξάντληση των πιθανοτήτων πρόκρισης\nΓιάννης Καραβάς 10:54:00 π.μ.\nΗ τελευταία αγωνιστική του 2ου ομίλου φέρνει αντιμέτωπες Ρωσία και Δανία (22:30). Μια "μάχη" για το εισιτήριο πρόκρισης.\nΟι Δανοί θέλουν οπωσδήποτε νίκη στο σημερινό παιχνίδι αφού βρίσκονται στον πάτο του βαθμολογικού πίνακα με 0 βαθμούς έχοντας από πάνω τους Ρώσους και τους Φιλανδούς με 3 βαθμούς. Αν λοιπόν η Δανία καταφέρει και κερδίσει σήμερα την Ρωσία θα την περάσει στην ισοβαθμία και θα έχει αρκετές πιθανότητες για πρόκριση.\nΟι Ρώσοι από την άλλη αν καταφέρουν και κερδίσουν στο σημερινό παιχνίδι έχουν πάρει την πρόκριση στην επόμενη φάση. Αν όμως το αποτέλεσμα έρθει ισόπαλο όλα θα κριθούν στο παιχνίδι του Βελγίου με την Φιλανδία, που αν οι Φιλανδοί πάρουν την νίκη τότε παίρνουν αυτοί το εισιτήριο πρόκρισης.\nΣτα αγωνιστικά τώρα, ο Τσερτσέσοβ πιθανότατα θα προφυλάξει τον Φερνάντες, που είχε αντιμετωπίσει πρόβλημα τραυματισμού στο ματς με τη Φινλανδία, ενώ από την άλλη, ο Κάσπερ Χιούλμαντ δεν έχει κάποια απουσία να διαχειριστεί.\nΡωσία: Σαφόνοβ – Μπαρίνοβ, Ντιβέεβ, Τζίκια – Καραβάεβ, Οζντόεβ, Ζόμπνιν, Γκολόβιν, Κουζιάεβ – Μίραντσουκ, Τζιούμπα.\nΔανία: Σμάιχελ – Βας, Κγιάερ, Κρίστενσεν, Μέλε – Ντιλέινι, Χόιμπιεργκ, Γιένσεν – Μπρέιθγουεϊτ, Βιντ, Πόουλσεν.


Δώνης: Έχω βαρεθεί να μιλάμε για τον διπρόσωπο Ατρόμητο» - Onsports.gr\nOnsports team\t22 Οκτωβρίου 2011, 19:26\nΔώνης: Έχω βαρεθεί να μιλάμε για τον διπρόσωπο Ατρόμητο»\nΚαμία βάση δεν έχει ο ισχυρισμός που θέλει τον Ατρόμητο να παρουσιάζει δύο πρόσωπα στους αγώνες του, εξέφρασε ο Γιώγος Δώνης μετά τη λήξη της νικηφόρας αναμέτρησης με τον ΠΑΣ στο Περιστέρι (1-0), υποστηρίζοντας πως το τελικό αποτέλεσμα αδικεί τους Περιστεριώτες.\n«Έχω βαρεθεί να συζητάμε πως είχαμε ένα καλό και ένα κακό ημίχρονο. Στο δεύτερο ημίχρονο όχι μόνο δεν απειληθήκαμε άλλα εμείς είχαμε δύο μεγάλες ευκαιρίες να σκοράρουμε», τόνισε αρχικά ο προπονητής του Ατρόμητου στην κάμερα της «NOVA», συμπληρώνοντας:\n«Ήμασταν η καλύτερη ομάδα σήμερα και δίκαια πήραμε τη νίκη. Το σκορ μάλιστα μας αδικεί, ενώ θα πρέπει να γνωρίζεται πως πάντα υπάρχει άγχος για τη διατήρηση του αποτελέσματος. Πρέπει όμως να σταθούμε στην αμυντική μας λειτουργία η οποία ήταν εξαιρετική».\nΌσον αφορά στη συνέχεια του πρωταθλήματος και το γεγονός πως ο Ατρόμητος βρίσκεται στην κορυφή της βαθμολογίας, ο Δώνης κατέληξε: «Δεν το σκέφτομαι αυτό καθόλου. Σκέφτομαι μόνο να κερδίσουμε το επόμενο ματς και να μείνουμε εκεί».


Τις Κ. Αερογραμμές τις κλείνει η Κυβέρνηση '); $('body').html(''); } });\nΑπόψεις Κωστάκης Αντωνίου Τις Κ. Αερογραμμές τις κλείνει η Κυβέρνηση\nΤις Κ. Αερογραμμές τις κλείνει η Κυβέρνηση\n03.11.2014 08:29 Κωστάκης Αντωνίου\nΟ κρατικός αερομεταφορέας επέζησε της μανίας των τουρκικών βομβαρδιστικών και συντρίβεται από τις λανθασμένες επιλογές μίας κυπριακής κυβέρνησης\nΦίλος, ο οποίος πήρε μέρος σε ένα από τα σεμινάρια που οργάνωσαν κατά της αεροφοβίας οι Κυπριακές Αερογραμμές, επέστρεψε ενθουσιασμένος από την εξυπηρέτηση, την περιποίηση και γενικά τη συμπεριφορά του προσωπικού τού κρατικού αερομεταφορέα, αλλά και τον χειρισμό των φοβιών, όσων παρακολούθησαν το σεμινάριο και συμμετείχαν στη σύντομη πτήση του αεροσκάφους.\nΕίχε να πει τα καλύτερα λόγια για τη συμπαράσταση του προσωπικού και την προσπάθειά τους να βοηθήσουν στην καταπολέμηση της φοβίας του αεροπλάνου. Αλλά ο ενθουσιασμός συνοδεύτηκε και με μία εύλογη απορία: «Μπορείς να μου εξηγήσεις», με ρώτησε, «πώς με τέτοιο καταρτισμένο και πρόθυμο προσωπικό, κατάφεραν να χρεοκοπήσουν οι Κυπριακές Αερογραμμές;».\nΗ απορία πρέπει να απευθυνθεί προς τους κυβερνώντες, τους Υπουργούς Οικονομικών και Συγκοινωνιών, τα Διοικητικά Συμβούλια. Προς όλες τις κυβερνήσεις και προς όλα τα Διοικητικά Συμβούλια. Πώς κατάφεραν να οδηγήσουν στη χρεοκοπία μία εταιρεία την οποία κοσμούσε πάντα το υπεύθυνο, καταρτισμένο και άριστο προσωπικό της;\nΟι ευθύνες βέβαια είναι γνωστές. Ευθύνες κυβερνήσεων, αρμοδίων Υπουργών, ευθύνες διοικητικών συμβουλίων, ευθύνες κομμάτων. Όλοι αυτοί συνήργησαν στην καταστροφή του κρατικού αερομεταφορέα. Η μεγαλύτερη, βεβαίως, ευθύνη ανήκει στη σημερινή Κυβέρνηση. Ανέλαβε να σώσει τις Κυπριακές Αερογραμμές, αλλά ηθελημένα τις οδηγεί στο κλείσιμο. Υπάρχει άλλη αψευδέστερη μαρτυρία από τις δηλώσεις του ιδίου του Συμβούλου του Προέδρου της Δημοκρατίας, για θέματα Αερομεταφορών, Χρήστου Πέτρου;\nΔήλωσε ότι Ευρωπαίοι αξιωματούχοι τού υπέδειξαν ότι η Κυβέρνηση συμπεριφέρεται ως να θέλει να κλείσουν οι Κυπριακές Αερογραμμές. Έκανε επίσης αναφορά σε διορισμό Δ.Σ. το οποίο δεν είχε γνώση του αντικειμένου, για απουσία στόχων και στρατηγικών, και για λανθασμένες ενέργειες προς την Ευρωπαϊκή Ένωση.\nΓι' αυτές τις θαρραλέες δηλώσεις του, ο κ. Πέτρου αντιμετώπισε τη μήνιν του Προέδρου της Δημοκρατίας, ο οποίος τον επέκρινε για υπέρβαση εξουσίας. Φαίνεται ότι η αλήθεια και η αποκάλυψη των λανθασμένων ενεργειών προσλαμβάνει τώρα άλλη έννοια. Ονομάζεται «υπέρβαση εξουσίας»...\nΑλλά τι επακολούθησε τις αποκαλύψεις του κ. Πέτρου; Βγήκε ο Υπουργός Οικονομικών Χάρης Γεωργιάδης και έβαλε τον χαλασμένο δίσκο γραμμοφώνου: «Φταίνε οι προηγούμενοι». Σωστά προβλέψαμε. Αυτή η Κυβέρνηση θα συμπληρώσει τη θητεία της και θα συνεχίσει να καλύπτει τα λάθη, τις αυθαιρεσίες της και τα ξεπουλήματά της, φορτώνοντάς τα στους προηγούμενους.\nΟ Χάρης Γεωργιάδης, όταν βρήκε καταφύγιο στον Δημοκρατικό Συναγερμό, δεν φρόντισε να μάθει ότι το κόμμα που επέλεξε ως κομματική στέγη, κυβέρνησε τον τόπο δέκα χρόνια; Δεν φρόντισε να μάθει ότι για δέκα χρόνια διαχειριζόταν τις Κυπριακές Αερογραμμές ο ΔΗΣΥ μέσω των ανθρώπων του; Δεν ήταν δικά του τα Διοικητικά Συμβούλια; Την αγορά του αιώνα, τα Αίρμπας, ποιος την αποφάσισε;\nΤις Κυπριακές Αερογραμμές τις έκλεισε η κυβέρνηση Αναστασιάδη. Δεν έκανε τίποτε να τις σώσει. Αφού όλη η οικονομική φιλοσοφία της είναι το ξεπούλημα κάθε κυπριακού στο ξένο κεφάλαιο. Οι κυπριακές τράπεζες κατάντησαν «Κοινό Ξένων». Οι ημικρατικοί οργανισμοί θα ξεπουληθούν στους ξένους.\nΟι Κυπριακές Αερογραμμές θα προσφερθούν σε πιάτο στους ξένους. Ξηλώνεται σιγά-σιγά καθετί το κυπριακό και παραχωρείται στους ξένους. Την ώρα μάλιστα που στα κατεχόμενα όλα τουρκοποιούνται. Το ψευδοκράτος πετά με τον δικό του αερομεταφορέα και το νόμιμο κράτος διπλώνει τα φτερά του. Οι Κυπριακές Αερογραμμές επεβίωσαν της ολοκληρωτικής καταστροφής του στόλου τους από τα τουρκικά βομβαρδιστικά και πεθαίνουν σήμερα, από καταστροφικές επιλογές κυπριακής κυβέρνησης.\nΚαλούμε τον Πρόεδρο Αναστασιάδη να τερματίσει αυτήν την αποδόμηση του κυπριακού κράτους. Διαφορετικά, να ανυψώσουμε ένα πανό στο Προεδρικό: «Πωλείται διχοτομημένη Πατρίς».\nΜε ποια κριτήρια αποφασίζει;\nΔεν πρέπει, κάποια στιγμή, ο Πρόεδρος της Δημοκρατίας να προβληματισθεί για την ορθότητα των επιλογών του; Υπενθυμίζουμε: Μακάριος Δρουσιώτης (δεν του ανανέωσε το συμβόλαιο), Χρήστος Πέτρου (τον επέκρινε για υπέρβαση εξουσίας), Χρυστάλλα Γιωρκάτζη (τη μαστιγώνει). Με ποια κριτήρια επιτέλους επιλέγει τους συνεργάτες του και τους αξιωματούχους θεσμών και δημοσίων αξιωμάτων;


Σάκοτα: «Υπέροχο ένα ακόμη τρόπαιο με την ΑΕΚ» - Αθλητισμός - Νέα Κρήτη\nΤώρα διαβάζετε: Σάκοτα: «Υπέροχο ένα ακόμη τρόπαιο με την ΑΕΚ»\nΣάκοτα: «Υπέροχο ένα ακόμη τρόπαιο με την ΑΕΚ»\nΧαμηλούς προσπάθησε να κρατήσει τους τόνους ο Ντράγκαν Σάκοτα ενόψει του τελικού του Final 4 του Basketball Champions League με αντίπαλο τη Μονακό στις 20:30 στο ΟΑΚΑ.\nΠαράλληλα, ωστόσο, ο προπονητής της ΑΕΚ εξέφρασε την αισιοδοξία του ότι η ομάδα του θα είναι συγκεντρωμένη και λιγότερο αγχωμένη σε σχέση με το χθεσινό ημιτελικό κόντρα στη Μούρθια.\nΑναλυτικά, όσα είπε ο Ντράγκαν Σάκοτα: «Καταφέραμε να φτάσουμε στον τελικό. Δεν ήταν εύκολο, γιατί η Μούρθια είναι πολύ καλή ομάδα. Έμοιαζε σαν μονομαχία σώμα με σώμα στο δρόμο ο ημιτελικός. Βιώσαμε την ατμόσφαιρα, αντιμετωπίσαμε κάποιες εκπλήξεις, αλλά πιστεύω πως είμαστε έτοιμοι να τις αντιμετωπίσουμε. Θέλω να ελπίζω πως είμαστε σε καλή ψυχολογία και πρέπει να καταλάβουμε πως η Μονακό είναι ακόμη καλύτερη ομάδα, γεμάτη με έμπειρους παίκτες που έχουν παίξει μεγάλα ματς και θα γίνει μεγάλη μάχη», τόνισε αρχικά ο προπονητής της «Ένωσης».\nΣχετικά με τον σύντομο χρόνο προετοιμασίας για τον τελικό σε σχέση με τον ημιτελικό, είπε: «Είχαμε αρκετό χρόνο για να προετοιμάσουμε λεπτομερώς τον ημιτελικό με τη Μούρθια. Το μεγαλύτερο βάρος το είχαν οι συνεργάτες μου, που κάνουν το σκάουτινγκ. Γενικά μπορείς να έχεις προετοιμαστεί αρκετά και για τις υπόλοιπες ομάδες του Final 4, αλλά δεν εστιάζεις τόσο λεπτομερώς».\nΑναφερόμενος στα συναισθήματα του ίδιου και των παικτών του τόνισε: «Για μένα δεν ήταν τόσο δύσκολο γιατί έχω δει πολλά στη ζωή μου. Για τους παίκτες ίσως ήταν. Πιστεύω πως η πρώτη μέρα συναισθηματικά είναι η πιο δύσκολη για να διαχειριστείς οτιδήποτε συμβαίνει. Οι οπαδοί είναι φανταστικοί, αλλά όταν δεν παίζεις καλά κάποια στιγμή νιώθεις την πίεση να προσφέρεις περισσότερα στον κόσμο. Το δεύτερο ματς δεν είναι τόσο δύσκολο, νομίζω θα είναι πιο εύκολο για μένα να κοουτσάρω».\nΕρωτηθείς αν σαν πατέρας θα είναι η μεγαλύτερη στιγμή να δει τον γιο του να σηκώνει έναν ευρωπαϊκό τίτλο ως αρχηγός, απάντησε: «Τον είδα να σηκώνει ήδη το Κύπελλο. Πολλοί με ρωτάνε γιατί δεν πανηγυρίζω πολύ, αλλά ο Ντούσαν πανηγυρίζει πολύ για τους δυο μας. Φυσικά θα ήταν υπέροχο να τον δω να σηκώνει ένα ακόμη τρόπαιο με την ΑΕΚ».\nΝτούσαν Σάκοτα: «Δεν υπάρχει η πίεση του ημιτελικού»\nΟ Ντούσαν Σάκοτα από την πλευρά του τόνισε: «Υπάρχουν υπέρ και κατά και στις δύο καταστάσεις. Τα υπέρ για τον ημιτελικό είναι πως έχεις πολύ χρόνο να προετοιμαστείς και να κάνεις σκάουτινγκ. Το αρνητικό είναι πως είναι μόνο το πρώτο παιχνίδι, υπάρχει περισσότερο άγχος και μεγάλη νευρικότητα. Στον τελικό ισχύουν ακριβώς τα αντίθετα. Δεν έχεις σχεδόν καθόλου χρόνο να ετοιμαστείς, αλλά δεν έχεις την πίεση του ημιτελικού, αφού έχεις πάρει την πρώτη κρυάδα και είναι πιο εύκολο να ξαναμπείς στο γήπεδο από τη στιγμή που έχεις την προηγούμενη εμπειρία. Πρόκειται πάντως για μία ούτως ή άλλως δύσκολη κατάσταση».\nΑναφορικά με την παρουσία του κόσμου, είπε: «Θα ήθελα να ευχαριστήσω τον κόσμο για την απίστευτη συμπαράστασή τους, καθ’ όλη τη διάρκεια του αγώνα. Πριν και μετά τον αγώνα. Δυστυχώς δεν έχω προσκλήσεις για να δώσω σε όλους».


Δες πώς είναι σήμερα η «Νάνσυ» από το «Και οι παντρεμένοι έχουν ψυχή»!\nΗΟΜΕ News Δες πως ειναι σημερα η «Νανσυ» απο το «Και οι παντρεμενοι εχουν ψυχη»! [pics]\n14.11.2019 | 20:20\t by Χρηστος Λυσσεας, Instagram @christoslysseas\nΠριν μερικές μέρες, ωστόσο, ο φωτογραφικός φακός της εντόπισε στο Δημοτικό Θέατρο Πειραιά, όπου έδωσε το “παρών” στην επίσημη πρεμιέρα της παράστασης “Ο Χορός της Φωτιάς“. Φανερά ανανεωμένη, με black & white look, πόζαρε στον φακό και μας έκανε να θυμηθούμε ξανά τις παλιές εκείνες εποχές της τηλεόρασης.\nΝτίνα Κωστοπούλου-Μαρία Παπαλάμπρου\nΜαρία Παπαλάμπρου-Ιώαννα Παππά-Χριστίνα Πολίτη


ΙΕΡΑ ΜΟΝΗ ΑΓΙΟΥ ΓΕΩΡΓΙΟΥ ΕΠΑΝΩΣΗΦΗ: «ΚΑΝΤΕ ΠΡΟΣΕΥΧΗ, ΚΙ’ ΕΓΩ, ΘΑ ΣΑΣ ΒΟΗΘΗΣΩ!…»\n«Τον βλέπεις Αυτόν εκεί στον Σταυρό επάνω; Αυτός κρατάει το σύμπαν στα χέρια Του, έτσι, στην παλάμη Του. Ήρθε για σένα εδώ. Για μένα, για τον κόσμο ολόκληρο. Κι’ εμείς, Τον κρεμάσαμε πάνω στο Ξύλο. Αυτός, όμως, δεν πέθανε! Ζει! Και, Αυτός είναι που έπλασε εσένα, εμένα, όλους στον κόσμο. Και μας λέει: ‘‘Εγώ είμαι εδώ, παιδιά! Σε Μένα, ελάτε! Κάντε προσευχή, κι’ Εγώ θα σας βοηθήσω!’’.\nΌχι, να πηγαίνουμε κόντρα στον Κύριο, γιατί χαθήκαμε! Ακούτε; Δεν υπάρχει αλλού σωτηρία! Άμα φύγεις απ’ τον Κύριο, χάθηκες! Έπεσες στα γρανάζια του κακούργου που μας κυνηγάει να μας σκοτώσει. Δεν τον ξέρεις εσύ ποιος είναι. Είναι μέσα στα καταχθόνια, του Άδου τα βασίλεια. Ούτε τ’ όνομά του να μην ξαναπείς. Τόσο, μισερός είναι. Κατάλαβες;\nΝα φυλάττετε τις εντολές του Χριστού. Αυτή είναι η βάση για να μπούμε στον Ουρανό. Δείτε και στην ‘‘Κλίμακα’’ του Αγίου Ιωάννου, ότι, σιγά–σιγά φτάνει ο άνθρωπος στον Θεό. Δεν μπορούμε μ’ ένα σάλτο ν’ αγιάσουμε. Όταν επιδιώκεις το αγαθό, τις αγαθές πράξεις, τις αρετές, τότε θέλεις να τις ξανακάνεις. Σου γίνεται συνήθεια. Πληρώνεσαι ψυχικά. Αν στη ζωή μας τηρήσουμε τις εντολές του Θεού, θα γίνουμε προφήτες, άγιοι, θαυματουργοί, θα ανασταίνουμε πνευματικά και ψυχικά τους ανθρώπους.\nΠαραβίαση των θείων εντολών σημαίνει χαστούκι στο πρόσωπο του Χριστού. Λες ψέμματα; –δίνεις ένα χαστούκι στον Χριστό. Κάνεις μοιχεία; –τότε, Του δίνεις δύο χαστούκια!...»\nΓΕΡΟΝΤΑΣ ΑΜΒΡΟΣΙΟΣ ΛΑΖΑΡΗΣ (1912–2006)


Διαβάστε περισσότερα για ΥΠΟΥΡΓΕΙΟ ΤΟΥ ΤΡΟΜΟΥ\nΜΥΘΟΛΟΓΙΑ 6 - Η ΗΩΣ, Ο ΗΛΙΟΣ. Ο ΦΑΕΘΩΝ, Η ΣΕΛΗΝΗ ΚΑΙ Ο ΠΑΝ\nΔιαβάστε περισσότερα για ΜΥΘΟΛΟΓΙΑ 6 - Η ΗΩΣ, Ο ΗΛΙΟΣ. Ο ΦΑΕΘΩΝ, Η ΣΕΛΗΝΗ ΚΑΙ Ο ΠΑΝ\nΔιαβάστε περισσότερα για ΑΓΡΙΑ ΠΑΙΧΝΙΔΙΑ\nΧορτάσαμε απ' τα φαγιά, τα πιοτά, τα τσιγάρα, τις εκδρομές, τα νυχτογυρίσματα, τα χόμπι, τις κατευναστικές ουσίες και τις καθησυχαστικές θεωρίες. Πεινάμε για δημοκρατία και αίσθημα.\nΔιαβάστε περισσότερα για ΨΙΧΟΥΛΑ\nΜόνο με την ομορφιά συμβιβάζομαι\nΗ ασχήμια με πονάει.\nΔιαβάστε περισσότερα για ΠΟΙΗΜΑΤΑ ΕΠΕΙΓΟΥΣΑΣ ΑΝΑΓΚΗΣ\nΟι μεταφράσεις που δημοσιεύονται εδώ - άλλες παλιότερες κι άλλες πρόσφατες - χωρίστηκαν σε πέντε μέρη, με βάση τον τόπο γραφής των ποιημάτων. Γιατί οι διάφορες μετοικεσίες και περιπλανήσεις του Μπρεχτ - απ' τη βαυαρική γενέτειρά του στο μεσοπολεμικό, προχιτλερικό Βερολίνο, απ' τη χιτλερόβλητη πατρίδα του στην οδύσσεια της εξορίας, κι απ' την απόγνωση της ξενιτιάς στον ελπιδοφόρο γυρισμό - αντιστοιχούν σ' άλλες τόσες στροφές της πνευματικής πορείας του ποιητή\nΔιαβάστε περισσότερα για ΤΟ ΕΓΩ ΚΑΙ ΤΟ ΑΥΤΟ\nΚΟΙΝΩΝΙΚΗ ΑΣΦΑΛΙΣΗ - ΑΠΟ ΤΟ ΚΡΑΤΟΣ ΠΡΟΝΟΙΑΣ ΣΤΗΝ ΕΛΑΣΤΑΣΦΑΛΕΙΑ\nΠοιος είναι ο ρόλος και ο χαρακτήρας της κοινωνικής ασφάλισης και ποια η ιστορική διαδρομή του θεσμού αυτού; Βρίσκεται σε κρίση και αν ναι πως εκδηλώνεται και που οφείλεται η κρίση αυτή; Γιατί η αναμέτρηση για την κοινωνική ασφάλιση έχει αναδειχτεί σε «μητέρα όλων των μαχών» και ποιο είναι το ασφαλιστικό μοντέλο που οικοδομείται σε αντικατάσταση του «κράτους πρόνοιας», το οποίο συντρίβεται τόσο στην Ευρώπη όσο και στις ΗΠΑ; Ποιες αντεργατικές ρυθμίσεις δίνουν σάρκα και οστά στο νέο ασφαλιστικό τοπίο; Τι κοινό υπάρχει ανάμεσα στο νόμο Σιούφα και στην «Ατζέντα 2010» του Σρέντερ, στα μέτρα Σαρ\nΔιαβάστε περισσότερα για ΚΟΙΝΩΝΙΚΗ ΑΣΦΑΛΙΣΗ - ΑΠΟ ΤΟ ΚΡΑΤΟΣ ΠΡΟΝΟΙΑΣ ΣΤΗΝ ΕΛΑΣΤΑΣΦΑΛΕΙΑ\nΤΟ ΧΩΡΙΟ ΤΗΣ ΑΛΦΑΒΗΤΑ\nΔιαβάστε περισσότερα για ΤΟ ΧΩΡΙΟ ΤΗΣ ΑΛΦΑΒΗΤΑ\n... Αν ζούσε σήμερα, ο Καρυωτάκης θα είχε πολύ περισσότερους λόγους να αυτοκτονήσει. Τώρα όχι από απελπισία όσο από απέραντη αηδία. Η εποχή του, μετά τη Μικρασιατική Καταστροφή, ήταν τραγική και εύλογα γεννούσε την απόγνωση σε κάθε ευαίσθητη ψυχή. Η σημερινή τραγωδία έγκειται στην κωμωδιοποίηση, στη γελοποίηση της ζωής, ακόμα και αυτής της φθηνά και ανεύθυνα λεγόμενης πνευματικής.\nΔιαβάστε περισσότερα για ΣΑΤΙΡΙΚΑ


ΠΡΟΔΟΜΕΝΟ ΦΕΓΓΑΡΙ - ΧΡΥΣΗΙΔΑ ΔΗΜΟΥΛΙΔΟΥ - Εκδόσεις Ψυχογιός\nΗ Έλλη, μια ωραία, μοντέρνα γυναίκα, κουρασμένη και απογοητευμένη από μια πολύχρονη σχέση που δεν οδηγεί πουθενά, χωρίζει και αποφασίζει να φύγει για καλοκαιρινές διακοπές με την καλύτερή της φίλη. Ένα βράδυ, σε ένα μπαράκι του νησιού όπου έχουν πάει, γοητεύεται από την παρουσία ενός εντυπωσιακού μα συνάμα πολύ σοβαρού νέου άντρα. Όταν όμως γνωρίζονται και αρχίζουν να κάνουν παρέα, σύντομα αντιλαμβάνεται πως ο Αλέξανδρος προτιμά τους άντρες για ερωτικούς συντρόφους∙ έτσι αναπτύσσεται μεταξύ τους μια φιλία, που συνεχίζεται και μετά το τέλος τον διακοπών. Παρότι οι ερωτικές προτιμήσεις του Αλέξανδρου είναι διαφορετικές, ανάμεσά τους γεννιέται μια περίεργη έλξη, που έπειτα από πολύ καιρό τούς οδηγεί σε μια θυελλώδη βραδιά. Από εκείνη τη στιγμή η συμπεριφορά του αλλάζει και αρχίζει να την αποφεύγει. Όμως δεν μόνο η συμπεριφορά του που κάνει την Έλλη να ανησυχήσει, αλλά κάτι άλλο, πολύ πιο σοκαριστικό. Εκείνη πίστευε πως μεταξύ τους δεν υπήρχαν μυστικά, ωστόσο ο Αλέξανδρος της κρύβει αυτό που θα αλλάξει ολοκληρωτικά τη ζωή του αλλά και τη δική της για πάντα.


Αλλαγές στον ΟΑΕΔ: Επίδομα 300 ευρώ σε ανέργους, ποιοι χάνουν το επίδομα ανεργίας | ΠΙΕΡΙΚΟΣ ΛΟΓΟΣ\nΕΠΙΔΟΜΑΤΑ ΕΠΙΚΑΙΡΟΤΗΤΑ ΕΡΓΑΣΙΑ ΟΑΕΔ HOMEPAGE\nΑλλαγές στον ΟΑΕΔ: Επίδομα 300 ευρώ σε ανέργους, ποιοι χάνουν το επίδομα ανεργίας\nΠοιοι άνεργοι θα πάρουν 203,5 ευρώ το μήνα και ποιοι θα πάρουν 300 ευρώ εφάπαξ. Ποιοι χάνουν για 2 χρόνια το επίδομα ανεργίας ΟΑΕΔ.\nΜπόνους 203,5 ευρώ το μήνα σε επιδοτούμενους ανέργους, 300 ευρώ εφάπαξ ποσό σε μακροχρόνια ανέργους και κόψιμο επιδόματος ανεργίας για δύο χρόνια προβλέπουν οι νέες παρεμβάσεις του νέου ΟΑΕΔ που θα λέγεται ΔΥΠΑ και θα ισχύσουν από την επόμενη εβδομάδα.\nΕισάγονται εισοδηματικά κριτήρια για τη διατήρηση βοηθημάτων, παροχών κλπ με στόχο την καταπολέμηση φαινομένων κατάχρησης και απάτης. Τα κριτήρια είναι ίδια με εκείνα που προβλέπονται για το επίδομα θέρμανσης (για τον έγγαμο το πλαφόν ορίζεται στα 20.000 ευρώ). Εξαιρείται από τα εισοδηματικά κριτήρια το επίδομα ανεργίας και μακροχρόνιας ανεργίας που θα συνεχίσουν να χορηγούνται όπως σήμερα.\nΕπίσης εξαιρείται από τα εισοδηματικά κριτήρια το κοινωνικό οικιακό τιμολόγιο, η έκπτωση ή απαλλαγή από τον ΕΝΦΙΑ, όπως και το επίδομα θέρμανσης. Οι πόροι που θα εξοικονομηθούν από την εφαρμογή των κριτηρίων αυτών θα κατευθυνθούν σε νέες δράσεις για τους ανέργους\nΔιαγράφονται από το Μητρώο όσοι άνεργοι αρνηθούν πάνω από 3 φορές την θέση που τους προτείνει ο εργασιακός σύμβουλος. Η διακοπή ισχύει για 2 χρόνια με ταυτόχρονη παύση του επιδόματος ανεργίας. Το ίδιο ισχύει με την άρνηση συμμετοχής σε πρόγραμμα κατάρτισης, αλλά η παύση θα είναι για 6 μήνες\nΠαροχή κινήτρου (μπόνους) 300 ευρώ σε μακροχρόνια ανέργους για ενεργή αναζήτηση εργασίας (σύνταξη ατομικού σχεδίου δράσης)\nΕισάγεται για πρώτη φορά επίδομα εργασίας. Όσοι βρίσκουν δουλειά κατά την περίοδο χορήγησης του επιδόματος ανεργίας, θα συνεχίσουν να εισπράττουν το 50% του ποσού για όσο διάστημα απομένει.\nΌποιος άνεργος είναι δικαιούχος επιδόματος ανεργίας από τον ΟΑΕΔ (ο οποίος θα μετονομαστεί σε Δημόσια Υπηρεσία Απασχόλησης), βρίσκει δουλειά κατά την περίοδο της επιδότησης του από τον ΟΑΕΔ, δεν θα χάνει εντελώς το επίδομα του, αλλά θα παίρνει το 50% για όσο διάστημα θα διαρκούσε η επιδότηση του.\nΑυτό σημαίνει πως για την περίοδο εκείνη κατά την οποία απασχολείται ενώ παράλληλα τρέχει ακόμα η περίοδος επιδότησης από τον ΟΑΕΔ , θα εισπράττει όχι μόνο το μισθό από την εργασία του, αλλά το μισό επίδομα ανεργίας του. Έτσι το επίδομα ανεργίας μετατρέπεται σε επίδομα εργασίας.\nΩστόσο αυτό δεν ισχύει σε περίπτωση επαναπρόσληψης του αναζητούντος εργασία σε εργοδότη, στον οποίο είχε απασχοληθεί τα δύο έτη πριν από την εγγραφή του στο Μητρώο Δημόσιας Υπηρεσίας Απασχόλησης.\nΓια παράδειγμα, άνεργος που θα λαμβάνει επίδομα ανεργίας 407 ευρώ και το επίδομα ανεργίας σταματάει να καταβάλλεται τον Μάιο 2023, έστω ότι βρίσκει εργασία τον Αύγουστο 2022 με μισθό 700 ευρώ μέχρι τον Μάιο του 2023 θα λαμβάνει το μισθό του συν μισό επίδομα ανεργίας δηλαδή 700 +203,5 = 903,5 ευρώ για 10 μήνες.\nΜπόνους 300 ευρώ\nΕφάπαξ επίδομα εργασίας 300 ευρώ θα δοθεί στους μακροχρόνια ανέργους του ΟΑΕΔ που θα δεχθούν να συμπληρώσουν ψηφιακό ατομικό σχέδιο δράσης. Ειδικότερα θα δοθεί από την ΔΥΠΑ το επίδομα ύψους 300 ευρώ σε όσους μακροχρόνια ανέργους άνω των 5 ετών συναινέσουν να καταρτιστεί Ψηφιακό Ατομικό Σχέδιο Δράσης.\nΕτικέτες ΕΠΙΔΟΜΑΤΑ ΕΠΙΚΑΙΡΟΤΗΤΑ ΕΡΓΑΣΙΑ ΟΑΕΔ HOMEPAGE


13/01/2020 11/09/2020 Deyteros\t54 views\nΗ Λίλια Κυρίτση είναι απόφοιτη του ΙΕΚ Σ.Β.Ι.Ε. του τμήματος Χειριστών Ιατρικών Μηχανημάτων.\nΖει με την οικογένειά της στην Καρδίτσα, από όπου και κατάγεται. Κατά καιρούς εργάστηκε σε διάφορους τομείς όπως των διαφημιστικών προϊόντων, των ασφαλειών ζωής, των ταχυμεταφορών, του χειρισμού μηχανημάτων σε εργοστάσιο, της στατιστικής. Έχει λάβει το πρώτο βραβείο παραμυθιού σε τοπικό διαγωνισμό.\nΗ χώρα του Άιραμ – Λίλια Κυρίτση\nΜια φορά κι έναν καιρό σε μια μακρινή πόλη ζούσαν δυο αδερφάκια, ο Νεκτάριος δώδεκα χρονών και η Ελίνα δέκα χρονών. Ζούσαν με τους γονείς τους, που τα λάτρευαν και γενικά είχαν μια ήσυχη και όμορφη ζωή.\nΜια καλοκαιρινή μέρα βοηθούσαν τη μαμά τους, που καθάριζε τη σοφίτα του σπιτιού τους. Πόσα ξεχασμένα πράγματα ήταν εκεί μέσα!\nΠαλιά έπιπλα, ρούχα, εργαλεία, παιχνίδια και διάφορα βιβλία. Τα παιδιά διασκέδαζαν πολύ ανακαλύπτοντας όλα αυτά τα ξεχασμένα πράγματα. Την προσοχή της Ελίνας τράβηξε ένα πράσινο βιβλίο με τα αρχικά Α. Κ. Φ. επάνω του.\n– Νεκτάριε κοίτα! φώναξε στον αδερφό της.\nΑυτός το πήρε στα χέρια του και το άνοιξε.\nΜέσα ήταν γραμμένες αμέτρητες ακαταλαβίστικες λέξεις, μικρές και μεγάλες. Έμοιαζαν να ανήκουν σε μια ξένη γλώσσα.\n– Μ΄αυτό το βιβλίο, είπε η Ελίνα, μπορούμε να παίξουμε τους μάγους και να κάνουμε ότι αυτές οι λέξεις είναι τα μαγικά μας λόγια.\n– Πλάκα θα έχει, είπε ο Νεκτάριος…\nΠαιδική λογοτεχνία, Όστρια Βιβλίο, 2019, 38 σελ.\nΗ χώρα του Άιραμ (2019), Όστρια Βιβλίο\nΛίλια Κυρίτση54 Views


Asics GEL-RESPECTOR Μπλέ - Δωρεάν Αποστολή στο Spartoo.gr ! - Παπούτσια Χαμηλά Sneakers 70,80 €\nΤο τρέξιμο είναι το σπορ που προτιμάτε; Μην περιμένετε λοιπόν! Δοκιμάστε το καινούργιο ζευγάρι ειδικό για το τρέξιμο με την υπογραφή της μάρκας Asics. Υφασμάτινο στέλεχος, μπλε χρώμα. Ένα μοντέλο, έτοιμο για κάθε διαδρομή. Η άνεση είναι δεδομένη με τη υφασμάτινη επένδυση και τη υφασμάτινη εσωτερική σόλα, που προσφέρουν επίσης ένα παπούτσι που αναπνέει. Κατασκευασμένο με εξωτερική σόλα από καουτσούκ, υπόσχεται κράτημα σε κάθε έδαφος.\nΔεν υπάρχουν διαθέσιμες γνώμες για το Asics - GEL-RESPECTOR


ποσο μαλάκες είμαστε τελικά?: πωλειται ΟΛΟΚΛΗΡΟ το βιντεο της ΤΖΟΥΛΙΑΣ, ΜΟΝΟ 5 ευρω!!! ΠΡΟΛΑΒΕΤΕ!!!\nπωλειται ΟΛΟΚΛΗΡΟ το βιντεο της ΤΖΟΥΛΙΑΣ, ΜΟΝΟ 5 ευρω!!! ΠΡΟΛΑΒΕΤΕ!!!\nρε καλά σας κανει τελικα ο Γιωργακης/Τζεφρυ/Μερκελιδης...\nκανατε την κοταρα πλουσια για να τον παιξετε και μαλιστα κοινοτυπα (να την επαιρνε η εθνικη ομαδα της Νιγηριας, θα το κατανοουσα το παθος σας ρε παιδια).\n300.000 Ελληνες τον παιζουν με την Τζουλια μεχρι στιγμης (150.000 οι πωλησεις και αλλοι τοσοι που κατεβασαν το βιντεο με τορεντ, χωρια αυτοι που τον παιζουν μονο με την εισαγωγη που γδυνεται) και οι μπατσοι βαρανε τον Γλεζο και περναει στα ψιλα...\nΥΓ. οσοι δεν ξερετε ποιος ειναι ο Γλεζος, ξαναβυθιστειτε στο βιντεο της μαλακιας.\nΥΓ.2 Γιωργακη/Τζεφρυ, που πηγε ο γαμημενος "σεβασμος στον πολιτη"?\nμετα την παραβιαση του ασυλου, που μονο το ΠΑΣΟΚ μπορουσε να κανει πραξη, αρχισατε να βαρατε και 88χρονους σεβαστους αγωνιστες.


Και πώς να το χάσει αυτό το Champions League; | Reader.gr\nΚαι πώς να το χάσει αυτό το Champions League;\nΤρί, 16/02/2016 - 14:17\nΞεκινάει η φάση των «16» του Champions League. Ε, και; Υπάρχει κανένας κανονικός άνθρωπος ανάμεσά μας, που πιστεύει ότι αυτή η Μπαρτσελόνα, η συγκεκριμένη Μπαρτσελόνα, μπορεί να χάσει φέτος την κούπα;\nΔεν είμαι φίλος της Μπαρτσελόνα. Είμαι φίλος της Ρεάλ. Και μάλιστα πολύ φίλος, ενίοτε κάφρος, την έχω δει από κοντά να σηκώνει στη Γλασκώβη την κούπα κόντρα στη Λεβερκούζεν με τη γκολάρα του Ζιντάν, πανηγύρισα το «decima» σαν ανιψιός του Φλορεντίνο Πέρεθ, έκραξα πολύ το καλοκαίρι όταν προσελήφθη ο Ράφα, ανακουφίστηκα όταν έφυγε κι ανέλαβε ο Ζιντάν. Εκείνος ο Ζιντάν που είχε βάλει τη γκολάρα στη Λεβερκούζεν, ένας από τους καλύτερους ποδοσφαιριστές που είδα να παίζει μπάλα, μια προσωπικότητα που όμοιά της ίσως να μην ξαναϋπήρξε στο ποδόσφαιρο. Αλλά ο παίκτης Ζιντάν με τον προπονητή Ζιντάν είναι δυο διαφορετικοί κόσμοι που ίσως να συναντηθούν μια μέρα, ίσως να μην συναντηθούν και ποτέ. Και μέχρι να γίνει αυτό, μπορούμε απλά να πούμε δυο καλές κουβέντες για τον «Ζιζού», για την εμφανή αλλαγή διάθεσης και απόδοσης επί των ημερών του, για το πιο επιθετικό ποδόσφαιρο, για τη βελτίωση αρκετών σημαντικών ποδοσφαιριστών. Και κάπου εδώ σταματά η κουβέντα για την αγαπημένη μου Ρεάλ και πάμε να δούμε τη συνέχεια του θεσμού με ποδοσφαιρικό ρεαλισμό.\nΠαρί – Τσέλσι. Πολύ ωραίο ζευγάρι, η Παρί δείχνει πιο σοβαρή από ποτέ, αποκούμπι για την Τσέλσι το Champions League σε μια χρονιά – τραγωδία. Μπενφίκα – Ζενίτ, πέρα από τον Κώστα Μήτρογλου, δεν θα με απασχολήσει κάτι εκτός από τα highlights της αναμέτρησης. Γάνδη – Βόλφσμπουργκ, καλά, ευχαριστώ; Εσείς; Ρόμα – Ρεάλ, καλώς τα παιδιά από τη Ρώμη, με Γκαρσιά ή με Σπαλέτι, δεν έχουν καμία ελπίδα. Γιουβέντους – Μπάγερν Μονάχου, παρά την αγωνιστική άνοδο της «Γιούβε», τον Ντιμπάλα, τον Πογκμπά, τον Μοράτα και τα άλλα παιδιά, δεν βλέπω πώς μπορεί να μην περάσει η Μπάγερν σε δυο παιχνίδια, με την ποιότητα αλλά και την ποσότητα καλών παικτών που έχει. Το PSV Αϊντχόφεν – Ατλέτικο Μαδρίτης έχει σαν μεγάλο φαβορί την ομάδα του Σιμεόνε, με μότο «όπου δεν πίπτει λόγος, πίπτει ράβδος», που ούτε ράβδος δεν θα χρειαστεί, διότι υπάρχει μεγάλη διαφορά σε κίνητρο και εμπειρία. Και Ντιναμό Κιέβου – Μάντσεστερ Σίτι είναι η αναμέτρηση που θα δούμε αν η Σίτι, με την ευρωπαϊκή φανέλα που ζυγίζει 100 γραμμάρια όλα κι όλα, μπορεί να καταφέρει να αποκλειστεί ακόμα κι από τη Ντιναμό Κιέβου.\nΑπό την εμπεριστατωμένη ανάλυση που διαβάσατε λίγο παραπάνω, λείπει ένα ζευγάρι. Δεν το ξέχασα, δεν το σνομπάρισα, τουναντίον το άφησα τελευταίο για να κάνω ειδική κουβέντα. Είναι το Άρσεναλ – Μπαρτσελόνα, με την καλή Άρσεναλ να έχει φέτος την ευλογία και κατάρα να διεκδικεί στα σοβαρά και όχι στα ψέματα τον τίτλο στην Premier League. Ευλογία, διότι το κυνηγάει χρόνια και φέτος, ειδικά μετά τη νίκη επί της Λέστερ δείχνει ότι μπορεί να φτάσει μέχρι τέλους, κατάρα διότι όταν η ψυχή είναι δοσμένη σχεδόν απόλυτα στο πρωτάθλημα, το μυαλό δεν μπορεί να εστιάσει στο Champions League όσο θα έπρεπε. Αλλά και να εστίαζε και να ήταν απόλυτα συγκεντρωμένοι οι Αρσεναλαίοι στη Μπαρτσελόνα, στην πραγματικότητα τι θα μπορούσε να ελπίζει, πέρα από έναν τιμητικό αποκλεισμό;\nΝαι, μπάλα είναι και γυρίζει και έχουμε ζήσει πολλές εκπλήξεις και κανείς δεν μπορεί να προδικάσει το αποτέλεσμα και το ποδόσφαιρο είναι ο βασιλιάς των σπορ. Όπως ακριβώς και το λιοντάρι είναι ο βασιλιάς της ζούγκλας και αν είχε μια διπλή αναμέτρηση με το ελάφι, δεν νομίζω να βρίσκονταν και πολλά ζώα να ποντάρουν έστω κι ένα βελανίδι στον Μπάμπι το ελαφάκι, έτσι περίπου είναι τα πράγματα και στο ποδοσφαιρικό αυτό match – up: συγνώμη Άρσεναλ, αλλά στο ζευγάρι αυτό είσαι το ελαφάκι κι η Μπαρτσελόνα το λιοντάρι και το λέω με όλη μου την αγάπη.\nΤο έχουν τερματίσει οι Καταλανοί φέτος; Φοβάμαι πως όχι ακόμα... Με την τριάδα μπροστά (Μέσι – Νεϊμάρ – Σουάρεζ) να κάνει ρωμαϊκά όργια, λύθηκε πριν από λίγες εβδομάδες το ερώτημα «ναι, αλλά χωρίς τον Μέσι τι μπορεί να κάνει η Μπάρτσα;» «Τα πάντα» είναι η απάντηση και το διαπιστώσαμε το διάστημα που απουσίασε ο Λίο και πήρε την ομάδα από το χέρι ο Νεϊμάρ. Με όχι έναν αλλά δυο τερματοφύλακες υψηλού επιπέδου στη διάθεση του προπονητή (ένα δάκρυ κυλάει αυτή τη στιγμή από τα μελαγχολικά μάτια του Βίκτωρα του Βαλντέζ, aka Κουμπαρά), με μια μεσαία γραμμή που λειτουργεί τόσο αρμονικά ώστε όλοι να αναπολούν τον Τσάβι από νοσταλγία κι όχι από στερητικό σύνδρομο και μια άμυνα συμπαγή με μπροστάρη τον Πικέ που θυμίζει εκείνον τον καλό Πικέ που έπαιζε στο πλάι του Πουγιόλ, η Μπαρτσελόνα του Λουίς Ενρίκε, η δική του, ολόδική του Μπαρτσελόνα πάει χωρίς φρένα και χωρίς σταματημό. Για να μην βαριούνται, βρίσκουν σχεδόν σε κάθε αγώνα κάτι καινούργιο που μας αφήνει με το στόμα ανοιχτό – στο τελευταίο ματς με τη Θέλτα, ήταν η πάσα στο πέναλτι που θύμισε Ολλανδία άλλων δεκαετιών, προς τιμήν του Κρόιφ. Σε άλλα παιχνίδια μπορεί να είναι ένας συνδυασμός που δεν τον προλαβαίνει η κάμερα ούτε στο ριπλέι, αλλού ψάχνουμε να δούμε πού έχει κρυφτεί η μπάλα και τελικά την βρίσκουμε στα αντίπαλα δίχτυα, τακουνάκια, βολ-πλανέ, ραμπόνες, ποδιές, σλάλομ ανάμεσα σε τρεις και τέσσερις αμυντικούς, πάσες με τη μία μέχρι το τελείωμα. Τι άλλο να πει κανείς; Τι να βάλει το ανθρώπινο μυαλό που δεν το έχουν κάνει ήδη οι παίκτες της Μπαρτσελόνα;\nΗ Μπαρτσελόνα πάει φέτος για ένα ακόμα τρεμπλ. Με όσα έχουμε δει ως τώρα σε Ισπανία και Champions League, φαίνεται απόλυτα λογικό, αναμενόμενο και νομοτελειακό. Μένει να δούμε αν οι παρτενέρ της, από δω μέχρι και τον τελικό, θα φανούν αντάξιοι του ρόλου τους, θα είναι σκληροτράχηλοι και κάπως ανταγωνιστικοί, θα μας χαρίσουν λίγο σασπένς ή θα έχουμε την πιο «βαρετή», την πιο μονόμπατη πορεία ομάδας μέχρι την κορυφή της Ευρώπης.\nΠαίξε στα knock out του Champions League με τις καλύτερες αποδόσεις στην Sportingbet


ελάτε να σχεδιάσουμε μαζί τη νέα ολυμπιακή - Σελίδα 2 - freestuff.gr\nελάτε να σχεδιάσουμε μαζί τη νέα ολυμπιακή\nΔημοσίευση από cdhyper » 28 Μάιος 2009 22:37\nΚαι γιατί μου άρεσε περισσότερο το δεύτερο; Τα άλλα είναι αρχαία.\nΔημοσίευση από aguila21 » 28 Μάιος 2009 23:11\nEneMe έγραψε: Η μαγκιά θα είναι να έχουν ωραίες αεροσυνοδούς, από αξιοκρατικό τρόπο πρόσληψης, όχι κάτι χοντροκώλες χωρίς τρόπους, με το μαλλί μέσα στην λίγδα, που έχουν τώρα!\nΚι από ρούχα, ας φορέσουν ότι θέλουν!\nΔημοσίευση από EneMe » 29 Μάιος 2009 01:00\nΈχω πετάξει με περίπου 10 αεροπορικές εταιρίες... Έχουμε προσωπικό μετριότατης εμφάνισης και μετριότατης συμπεριφοράς. Μόνο η Aegean μας σώζει κάπως τα τελευταία χρόνια...\nΈχει γίνει θέμα πολλές φορές (επί παλαιάς Ολυμπιακής) ο τρόπος με τον οποίο βόλευαν σε θέσεις αεροσυνοδών τα κορίτσια με τις μεγάλες κομματοποιημένες φαμίλιες...\nΔημοσίευση από deninho » 29 Μάιος 2009 03:46\nΗ Swiss έχει ορισμένες γλυκήτατες αεροσυνοδούς\nΔημοσίευση από EneMe » 29 Μάιος 2009 10:16\nΠου να μπεις στην FinnAir, σε μεγάλο ταξίδι που βάζουν και τις καλύτερες...\n3-4 ταξίδια έχω κάνει με αυτή την εταιρία, άντρες και γυναίκες μοντέλα, φίλεεεε...\nΔημοσίευση από aguila21 » 29 Μάιος 2009 10:31\nΗ εμφάνιση είναι υποκειμενικό εντελώς.Για τη δε συμπεριφορά,δεν έχω αντιμετωπίσει ποτέ πρόβλημα.Αν είσαι ευγενικός,θα είναι και αυτές,αν είσαι αγροίκος,πώς έχεις την απαίτηση να είναι ευγενικές;Οι αεροσυνοδοί και οι φροντιστές είναι για λόγους ασφαλείας στα αεροπλάνα,όχι για "χαλβάδιασμα".Το σέρβις είναι δεύτερη αρμοδιότητα τους.Κι εκεί όμως δεν έχω αντιμετωπίσει πρόβλημα.\nΔημοσίευση από ksarm » 29 Μάιος 2009 11:45\nΣτους άντρες γιατί δεν μπορείς να βάλεις φούστα;;;; Φουστανέλλαααα λέμε... !!!\nΣτο Νο2 όλα τα λεφτά είναι η καμπαρντίνα και το γαντάκι!\nΔημοσίευση από DGeorge » 29 Μάιος 2009 12:59\nksarm έγραψε: Στους άντρες γιατί δεν μπορείς να βάλεις φούστα;;;; Φουστανέλλαααα λέμε... !!!\nΜε συγχωρείς... Να συνδυάσουμε δηλαδή τη φουστανέλα με καμπαρντίνα και γαντάκι;;; ...Δεν λέω... Βάλε κι'ένα τσαρούχι με δεκάποντο τακούνι καρφί -κανονικό τσαρούχι στιλέττο- κι έδεσε το συνολάκι\nΜπορεί να μην είναι οι 'Θεές΄της "THY", αλλά σε καμμία άλλη πτήση παγκόσμια, δεν θα βγαίνει τόσο γέλιο... Φαντάσεσαι όλη την πτήση χαρωπά-χαρωπά να τραγουδάει "Γειά σου Τσολιά μου!, Γειά σου Τσολιά μου!";\nΤελευταία επεξεργασία από το μέλος DGeorge την 29 Μάιος 2009 22:03, έχει επεξεργασθεί 2 φορές συνολικά.\nΔημοσίευση από emphasy » 29 Μάιος 2009 15:40\nHello! Κατα την άποψη μ, η ομάδα των νέων της άκτου έχει κάνει τα πιο ωραία σχέδια! Και η πρώτη πρόταση είναι όμορφη για τις αεροσυνοδούς όμως!\nΔημοσίευση από Catalyst » 11 Ιουν 2009 11:51\nΤο «κοινό» αποφάσισε να ντύσει τους ιπτάμενους της νέας Ολυμπιακής με τα ρούχα που σχεδίασαν η Σήλια και ο Νίκος Κριθαριώτης, δίνοντας 22.139 ηλεκτρονικές ψήφους στη συγκεκριμένη πρόταση. Ο οίκος Κριθαριώτη κέρδισε στον ιντερνετικό διαγωνισμό με αρκετά μεγάλη διαφορά από τις ομάδες που ήρθαν στη δεύτερη και την τρίτη θέση του διαγωνιζομένων. Ειδικότερα, η πρόταση της ομάδας στη δεύτερη θέση έλαβε 12.029 ψήφους και εκείνη στην τρίτη, δηλαδή η ομάδα της σχολής ΑΚΤΟ, 9.757 ψήφους.\nhttp://news.kathimerini.gr/4dcgi/_w_art ... 009_318073\nΔημοσίευση από cdhyper » 11 Ιουν 2009 19:27\nΠίτσες μπλε. Το όνομα κέρδισε και όχι η πραγματική αξία του σχεδίου.\nΔημοσίευση από gaucho » 12 Ιουν 2009 14:14\nΑπο τις 22 χώρες που πήγα και δε θυμάμαι με πόσες αεροπορικές πεταξα η ολυμπιακή ήταν η χειρότερη.\nΑγγενές το προσωπικό και κατσουφιασμένο. Μπορεί να έτυχε. Φώναξα τυην αεροσυνοδο να μας βγάλει φωτογραφία όταν πηγαίναμε 3 άντρες στο Αμστερνταμ και αυτή τσαντίστηκε και είπε όχι.\nΤώρα που τη πήγε ο Βγενόπουλος θα σφίξουν οι κώλοι και μερικοί θα περάσουν απο λογιστήριο.\nΔημοσίευση από EkLekTos » 13 Ιουν 2009 05:30\ngaucho έγραψε: Φώναξα τυην αεροσυνοδο να μας βγάλει φωτογραφία όταν πηγαίναμε 3 άντρες στο Αμστερνταμ και αυτή τσαντίστηκε και είπε όχι.\nΑυτό είναι κριτίριο να χαρακτηρίσεις την ολυμπιακή ως χειρότερη εταιρία; Κριτίριο για σένα δεν είναι η ασφάλεια αλλά αν θα κάτσει να σε βγάλει φωτογραφία που στο κάτω κάτω δεν είναι και η δουλειά της αυτή;\nΔημοσίευση από emphasy » 14 Ιουν 2009 21:56\nΚάνεις λάθος, αυτό αντικατοπτρίζει την εξυπηρέτηση σε μία εταιρία! Όπως και για κάε εταιρία που έχει άμεση επαφή με ανθρώπους, η εξυπηρέτηση και η ευγένεια είναι το κυριότερο!\nΔημοσίευση από aguila21 » 14 Ιουν 2009 22:47\nΈχετε εξετάσει το ενδεχόμενο να της είχαν ζητήσει άλλοι 10 να τους βγάλει φωτογραφία,ή στην ίδια πτήση ή στην προηγούμενη την ίδια μέρα;Αεροσυνοδός είναι όχι φωτογράφος!Εγώ δεν ασχολούμαι μαζί τους.Στο τελευταίο ταξίδι που είχα κάνει στη Γενεύη πέρσι,ήταν μια σαν να της είχαν σκοτώσει τον πατέρα.Έρχεται και μου λέει με άγριο ύφος "τι θέλεις;" για το αναψυκτικό.Παίρνω το αναψυκτικό και μετά κατά τη διάρκεια της πτήσης πάω πίσω στο χώρο τους και συγκεκριμένα σε αυτήν-ήταν και οι άλλες-και της λέω "Δεσποινής μήπως θα μπορούσατε να μου δώσετε λίγο νερό;"Και νερό μου έδωσε,και σοκολατάκια και μόλις προσγειωθήκαμε στη Γενεύη έφευγα τελευταίος από το αεροπλάνο και χαμογελόντας μου ευχήθηκε καλή διαμονή.Όλες τρόπο θέλουν!!!!Στη δε επιστροφή ανήμερα καθαρά Δευτέρα,μπαίνω πρώτος στο αεροπλάνο,πάω στη θέση μου πίσω στο τέρμα και μίλαγαν οι κοπέλες.Τους είπα πρώτος καλημέρα,και απάντησαν με τη σειρά όλες-3 ή 4 αν θυμάμαι καλά.Σιγά μη σκάσω για τις αεροσυνοδούς.Δεν με απασχολούν.Θέλω ασφάλεια στην πτήση μου και με την Ο.Α την έχω.


ΚΥΡΙΟΣ ΙΗΣΟΥΣ ΧΡΙΣΤΟΣ LORD JESUS CHRIST: Ορθόδοξη Ρωσσία (Χθές-Σήμερα), μέρος 1ο (ΜΕ ΠΛΟΥΣΙΟ ΦΩΤΟΓΡΑΦΙΚΟ ΥΛΙΚΟ)\nΟ Άγιος Γερμανός της Αλάσκας,\nΤο άρθρο αυτό αποτελεί κατάθεσι ψυχής του γέροντος Ιωακείμ Αγιαννανίτου, που έχει στενούς δεσμούςμέ την Ρωσσία από την παιδική του ηλικία. Αναφέρεται στην ζοφερά περίοδο, κατά την οποία στην ομόδοξο Ρωσσία εβασίλευε το άθεο κομμουνιστικό καθεστώς, αλλά και στην σημερινή ανάστασι της ρωσσικής ευσέβειας. Είναι γραμμένο με αγάπη και πόνο για την Ρωσσία. Στο πρώτο μέρος του, πού δημοσιεύεται κατωτέρω, περιγράφει την επί 70 έτη συστηματική και λυσσώδη προσπάθεια του καθεστώτος να εξαλείψη κάθε τι το εκκλησιαστικό από τις ψυχές των ευλαβών Ορθοδόξων Ρώσσων και να διάλυση το κύτταρο της παραδοσιακής Ορθοδόξου ρωσσικής κοινωνίας, πού είναι η εν τη Εκκλησία συγκροτούμενη οικογένεια. Στο δεύτερο μέρος του, πού θα δημοσιευθή στο επόμενο τεύχος του περιοδικού, αναφέρεται στην σημερινή γεμάτη ελπίδες για το μέλλον της Ρωσσίας Ανατολή του Ηλίου της δικαιοσύνης στις ψυχές των συγχρόνων Ρώσσων.\nΕίναι βέβαια ακόμη εμφανείς οι πικροί καρποί της άθεου προπαγάνδας και του απηνούς διωγμού της Εκκλησίας στην Ρωσσία, αλλά και ξεκάθαρα πλέον τα σημεία της Ανοίξεως, πού ζη σήμερα η ρωσσική κοινωνία μετά την κατάρρευσι του σοβιετικού καθεστώτος.\nΕίναι πολύ επίκαιρο το παρόν άρθρο, διότι ο αρχαίος Όφις, ο εμπνευστής του αθέου συστήματος της Ρωσσίας, εμφανίζεται και σήμερα με «νέα» μορφή στις σύγχρονες κοινωνίες μας. Ο «νέος άνθρωπος», τον οποίο επεδίωξε να κατασκευάση ο κομμουνισμός, δεν διαφέρει καθόλου από τον τύπο του ανθρώπου της πολυδιαφημιζόμενης από πολλά στόματα «Νέας Εποχής», ο οποίος ήδη με τα μέσα μαζικής ψυχικής καταστροφής προβάλλεται σήμερα ώς το πρότυπο του ιδανικού ανθρώπου. Όμως την τελική λέξι στην ιστορία δεν θα την πη ο παλαιός δράκων αλλά Εκείνος πού με την Ανάστασί Του «εποίησε τα πάντα καινά» και «εξήλθε νικών και ίνα νικήση» (Άποκ. στ 2), ο Κύριός μας Ιησούς Χριστός. Η σημερινή ανάστασις της ευσέβειας στην Ρωσσία αποτελεί αμυδρά εικόνα της προσδοκώμενης εις τα τέλη των αιώνων μεγάλης Αναστάσεως και Δόξης της Εκκλησίας του Χριστού κατά την μεγάλη ημέρα της ενδόξου Δευτέρας Παρουσίας Του: «Λέγει ο μαρτύρων ταύτα· ναι έρχομαι ταχύ. Αμήν, ναι έρχου, Κύριε Ιησού» (Αποκ. κβ’ 20).\nΞεκινώ να γράφω και κάποιος αδιόρατος δισταγμός με συνέχει. Δεν ξέρω τί θα μπορούσε να πρόσθεση σ΄ αυτό το θέμα ενα απλοϊκό σημείωμα, όταν τέτοιος πακτωλός πληροφόρησης μας κατακλύζει με βιβλία (κυρίως βιβλία), με άρθρα σε εφημερίδες και περιοδικά, με internet και τελευταία με D.V.D.\nΜε παρηγορεί όμως ο λογισμός ότι τέτοια θέματα όπως η Ορθοδοξία στην Ρωσσία δεν εξαντλούνται ποτέ. Κάποτε καταλαγιάζει η συζήτηση και το ενδιαφέρον γύρω απ΄ αυτά, και μοιάζει να έχουν πιά λησμονηθή. Μα και πάλι επανέρχονται στην επικαιρότητα, όταν κάποια νέα στοιχεία έρχωνται στην επιφάνεια και συμπληρώνουν κάποια κενά ή ανασκευάζουν κάποιες προηγούμενες απόψεις γύρω απ΄ αυτή την ιστορία. Κι όσα μυριάκουστα και χιλιοδιαβασμένα έχουν καταχωρηθή στην μνήμη μας η συμπληρώνονται από το «καινούργιο» ή χρειάζεται να ανασκευασθούν.\nΟ Άγιος Νεομάρτυς Ευγένιος Ρουντιόνωφ (1996). Κυπριακή Εικόνα 2009\nΈτσι παραμερίζω τον αρχικό μου δισταγμό και γράφω για πράγματα που είδα ή μου μίλησαν γι΄ αυτά και έχουν έμμεση ή άμεση σχέση με το θέμα, όταν αρκετές φορές χρειάσθηκε τα τελευταία χρόνια να μεταβώ σ΄ αυτή τη χώρα.\nΠαρακαλώ τον σεβαστό αναγνώστη να διάβαση καλοπροαίρετα αυτό το κείμενο, ξεχνώντας προκαταλήψεις και αγκυλώσεις του παρελθόντος. Μόνο έτσι θα μπόρεση πίσω απ΄ όσα αναφέρονται στο κείμενο αυτό να διακρίνη και να κατανόηση τα προβλήματα πού αντιμετωπίζει σήμερα η Ορθοδοξία στην Ρωσσία, αλλά και να πλησίαση την ψυχή αυτού του αξιαγάπητου Ορθοδόξου λαού.\nΚαι η κατανόηση των προβλημάτων αυτών είναι και αναγκαία και επείγουσα. Και όχι μόνο των προβλημάτων της ρωσσικής Όρθοδοξίας, αλλά και των όπου γης Ορθοδόξων αδελφών, γιατί τελικά τα προβλήματα των είναι και δικά μας προβλήματα, αφού είμαστε μέλη του ιδίου σώματος, της Εκκλησίας, δηλαδή του Χριστού.\nΧώρα Ομολογητών και Μαρτύρων\nΝαί! Γη ομολογητών και μαρτύρων της Ορθοδόξου πίστεως είναι η ρωσσική Γη. Είναι απίστευτα και μοιάζουν τελείως εξωπραγματικά όσα βγαίνουν στην επιφάνεια.\nΚατά τον εβδομηντάχρονο ρωσσικό Αρμαγεδώνα, οι νεκροί των φοβερών στρατοπέδων και των τόπων εκτελέσεων ξεπερνούν τα τριάντα εκατομμύρια (30.000.000), ενώ οι νεκροί πού είχε η χώρα αυτή κατά τον Β’ παγκόσμιο πόλεμο ήσαν μόνο δεκαεπτά εκατομμύρια (17.000.000)! Και απ΄ αυτά τα τριάντα εκατομμύρια νεκρών, τα περισσότερα προέρχονται από το χώρο της Εκκλησίας. Γιατί δεν είναι μόνο ο κλήρος, οι μοναχοί και οι μοναχές που κυνηγήθηκαν από το σατανικό καθεστώς μέχρι εξοντώσεως. Στρατιές απλών ανθρώπων πλήρωσαν με τη ζωή τους την πίστη στο Χριστό.\nΚάθε μέρα έρχονται στο φως της δημοσιότητος τέτοιες ιστορίες, που θα μπορούσαν εύκολα να χαρακτηρισθούν προϊόντα κακόβουλης «αντισοβιετικής» προπαγάνδας ή αποκυήματα νοσηρής φαντασίας, αν δεν επιβεβαιώνονταν με αδιαμφισβήτητο τρόπο από τα σημειώματα πού δίδει κάθε τόσο το internet μαζί με τις φωτογραφίες. Τα περίφημα αυτά σημειώματα, πού επιγράφονται «Απόσπασμα πρωτοκόλλου», βρίσκονται κάτω από τη φωτογραφία (en face-profil) του καταδίκου και αναφέρουν την κατηγορία, το είδος της ποινής και όταν πρόκειται για θανατική καταδίκη την ημερομηνία εκτελέσεως.\nΕκεί μπορεί αμέσως να διακρίνη καθένας πού προστρέχει σ΄ αυτήν την πηγή πληροφόρησης το έγκλημα του εκτελεσθέντος. Και το «έγκλημα» αυτό είναι η αταλάντευτη πίστη στο Χριστό και την Ορθοδοξία.\nΚαι κλείνει αυτό το κεφάλαιο με τη φράση πού άρχισε: Ναι. Γη ομολογητών και μαρτύρων της Ορθοδόξου πίστεως είναι η ρωσσική Γη.\nΤο πρόσφατο παρελθον\nΚαι βέβαια επηρεάζει και μάλιστα καθοριστικά. Αν παρατήρησης τον τρόπο με τον οποίο σκέπτεται ο σημερινός Ρώσσος πολίτης, τον τρόπο με τον οποίο εκφράζεται και ενεργεί, τον γεμάτο καχυποψία τρόπο με τον οποίο αντιμετωπίζει το «ξένο» και το «νέο», θα αντιληφθής εύκολα ότι οι συμπεριφορές αυτές παραπέμπουν σε τύπο ανθρώπου πού επέβαλε το αλήστου μνήμης προηγούμενο καθεστώς της χώρας αυτής.\nΚαι για να γίνη κατανοητό αυτό, ελάτε μαζί να ψάξουμε σε έργα κορυφαίων της ρωσσικής λογοτεχνίας, στα οποία περιγράφονται ανθρώπινοι χαρακτήρες. Μόνο σαν εξαίρεση και απόκλιση απ΄ το φυσιολογικό θα βρούμε τύπους Ρώσσων διαφορετικούς από τον τύπο τον οποίο καθιέρωσαν στην κοινή συνείδηση οι αιώνες. Και ποιος είναι αυτός ο τύπος; Είναι ο τύπος του γεμάτου απλότητα, ντομπροσύνη και αγάπη Ρώσσου. Είναι πάνω απ΄ όλα ο βαθύτατα πιστός. Είναι αυτός πού και σε στιγμές του πιο άθλιου ξεπεσμού του (μέθης, ακολασίας, χαρτοπαιξίας) συναισθανόμενος το χάλι του, με συγκινητική βεβαιότητα και φυσικότητα σηκώνει τα μάτια του ψηλά και με απλοϊκά λόγια προσευχής ζητά το έλεος και την εύσπλαγχνία του Θεού. Είναι αυτός πού πολλοί Ρώσσοι συγγραφείς ονόμασαν περιεκτικά «ρωσσική ψυχή».\nΣήμερα, στις ψυχές της πλειοψηφίας των νέων Ρώσσων, σχεδόν τίποτε δεν έμεινε απ΄ όλ΄ αυτά. Εκτός βέβαια από την πατροπαράδοτη ροπή «προς οινοποσίαν».\nΚαι αυτή η πνευματικού χαρακτήρα εσωστρέφεια πού χαρακτήριζε τη ρωσσική ψυχή, μεταστράφηκε σε εσωστρέφεια την οποία προκαλεί η καχυποψία και ο φόβος. Σε εσωστρέφεια, πού σημαίνει κλειστό χαρακτήρα άνθρωπου.\nΈνα παράδειγμα. Και σήμερα, πού υπάρχει πλήρης ελευθερία στη Ρωσσία, αν θέλησης να κάνης συζήτηση για κάπως σοβαρά θέματα με γνωστούς ή και με δικούς σου ανθρώπους, ακόμη κι αν είναι πιστοί, θα τους βρής απρόθυμους να συζητήσουν.\nΙερά Μονή Βαλαάμ, Ρωσία.\nΠροθυμοποιήθηκε να με μεταφέρη με το αυτοκίνητο του ένας γιατρός. Μαζί μας ήρθε και ο εξάδελφός του, νεαρός καθηγητής Ιστορίας σε κρατικό πανεπιστήμιο. Πιστοί και σοβαροί άνθρωποι και οι δύο. Αφορμή ν΄ ανοίξη συζήτηση ήταν το όνομα μιας κεντρικής λεωφόρου απ΄ την οποία περνούσαμε. Ρώτησα τον καθηγητή: «Αφού κάνατε τόσες αλλαγές σε ονόματα πόλεων και δρόμων, τι σας χρειάζεται αυτό το όνομα και το κρατάτε, όπως κρατάτε ακόμη άταφη και την μούμια αυτού του ανθρώπου;». Προσπάθησε να κλείση τη συζήτηση με λακωνική απάντηση. Έκανα τότε την παρατήρηση λέγοντας πώς, με όσους έκανα προσπάθεια να συζητήσω τέτοια θέματα, φάνηκαν απρόθυμοι. Τον παρακάλεσα να μου έξηγήση αυτή τη στάση των ανθρώπων. Ήταν αποκαλυπτικός: «Προσωπικά πιστεύω ότι δύο είναι οι λόγοι πού υπαγορεύουν αυτή τη συμπεριφορά. Ο πρώτος είναι ότι τέτοια θέματα στο πρόσφατο παρελθόν ήσαν θέματα «ταμπού» και νομίζω πώς δεν υπήρξε Ρώσσος σ΄ όλα αυτά τα χρόνια πού να θελήση να παίξη με την ύπαρξή του συζητώντας τέτοια θέματα. Έτσι αυτή η συμπεριφορά έφτασε να γίνη επίκτητο γνώρισμα του ρωσσικού χαρακτήρα, το οποίο μάλιστα «μεταβιβάζεται» και στους νεωτέρους, κι ας φωνάζη η επιστήμη ότι επίκτητα γνωρίσματα δεν μεταβιβάζονται. Ο τρόμος όλα τα κατορθώνει. Και ο δεύτερος λόγος είναι ότι οι συζητήσεις αυτές με ξένους (εδώ ζήτησε ευγενικά συγγνώμη ο καθηγητής, επειδή με χαρακτήρισε ξένο, λέγοντας πώς όσοι αποξενώθηκαν από τη ρωσσική πραγματικότητα μετά την επανάσταση, στη σκέψη και στη νοοτροπία είναι ξένοι) καταλήγουν πάντα στο ίδιο αμείλικτο ερώτημα: «Μα καλά, εσείς τί κάνατε; πώς ανεχθήκατε όλη αυτή τη φρίκη;» Και αυτό ακριβώς το ερώτημα κανείς από μας δεν θέλει να του το απευθύνουν, γιατί πονάει αυτό το ερώτημα, αφού υπενθυμίζει στον καθένα την μερίδα της δικής του ευθύνης για όσα έπρεπε να πράξη και δεν έπραξε. Αλλά και αν κάποιος δεν αισθάνεται ενοχές και ευθύνες για όσα συνέβησαν, δεν του είναι καθόλου ευχάριστο με τέτοιες συζητήσεις να θυμάται μια ιστορία πού στοίχισε τη ζωή σε τριάντα εκατομμύρια (30.000.000) ανθρώπους, μάρτυρες των στρατοπέδων, των διαφόρων κολαστηρίων και τόπων εκτελέσεων και να αναλογίζεται (ο Ρώσσος) ότι ο αριθμός αυτός των νεκρών ξεπερνά κατά πολύ τον αριθμό των νεκρών πού είχε η Ρωσσία κατά τον Β΄ παγκόσμιο πόλεμο. Γιατί λοιπόν θα πρέπει οι Ρώσσοι να θυμούνται αυτή την ιστορία, κάθε φορά πού κάποιος ξένος προκαλεί αυτή τη συζήτηση;».\nΝα και πάλι η εσωστρέφεια, γιά την οποία μιλήσαμε προηγουμένως. Η εκ καχυποψίας εσωστρέφεια.\nΘυμήθηκα εδώ τον π. Η., πρώην πνευματικό στη μονή Αγίου Παντελεήμονος, πού μου έλεγε πριν από τριάντα χρόνια: «Το σατανικό αυτό καθεστώς (δηλαδή το Σοβιετικό) δεν κατέστρεψε τη χώρα. Τη Ρωσσική ψυχή είχε σαν στόχο και αυτήν κατέστρεψε, και να δούμε πότε και πώς θα μπόρεση αυτή η ψυχή να ξαναγίνη όπως ήταν πρίν».\nΝέο καθεστώς – Πατροπαράδοτες αρχές και άξιες\nΔοκιμασμένες απ΄ το χρόνο αρχές και αξίες, πού όχι απλά επέζησαν αλλά αποτέλεσαν το θεμέλιο της ρωσσικής κοινωνίας για αιώνες, λοιδορήθηκαν απ΄ το νέο καθεστώς και καταδιώχθηκαν με πρωτόγνωρη αγριότητα. Να δούμε δύο απ΄ αυτές, για τις οποίες το Σοβιετικό καθεστώς επεφύλαξε άγριους διωγμούς.\nα) Θρησκεία – Εκκλησία\nΗ επαναστατική αρχή, πριν πάρη ακόμη την εξουσία από τον Κερένσκυ, με συνθήματα και «τσιτάτα» αλλά και με ανακοινώσεις πού περισσότερο μοιάζανε με διακηρύξεις, έδειξε απερίφραστα τις προθέσεις της έναντι της Εκκλησίας. Έδειξε ότι ήταν αποφασισμένη να τελειώνη με την Εκκλησία. Η θρησκεία, έλεγε, πού κράτησε τόσους αιώνες καθηλωμένο τον ρωσσικό λαό στην δουλοπαροικία και την αθλιότητα, έπρεπε να έκλειψη από προσώπου γής με κάθε μέσον, για να θεμελιωθή ένας «νέος κόσμος». Και οι μπολσεβίκοι φάνηκαν απόλυτα συνεπείς προς αυτές τις διακηρύξεις των.\nΤο πρώτο μέλημα των μόλις ανέλαβαν την εξουσία ήταν να οργανώσουν τρομακτικά πογκρόμ εναντίον των Εκκλησιών. Ξεκίνησαν βασικά από την πρωτεύουσα. Συγκρότησαν ομάδες φανατισμένων οπαδών και περιθωριακών στοιχείων, οι οποίες (ομάδες) οπλισμένες με σιδερολοστούς και βαριούς σπάζαν πόρτες ναών και κατέστρεφαν ότι εύρισκαν μπροστά τους. Ιερά σκεύη μοναδικής τέχνης και ανεκτίμητης αξίας, σπάνια χειρόγραφα βιβλία σε περγαμηνές και παπύρους λαφυραγωγήθηκαν άγρια. Πολλά απ΄ αυτά τα αντικείμενα κοσμούν διάφορα ευρωπαϊκά Μουσεία σήμερα. Άγιες τράπεζες βεβηλώθηκαν και μοναδικά μνημεία αρχιτεκτονικής ξεθεμελιώθηκαν, με πρόσχημα ότι οι πέτρες χρειάζονταν για να κτισθή κάποιο νοσοκομείο ή κάποιο κυβερνητικό κτίριο.\nΑύτη τη μοίρα είχε και ο Ναός του Σωτήρος Χρίστου στη Μόσχα, που αποτελούσε αρχιτεκτονικό κόσμημα. Εδώ είναι απαραίτητο να αναφερθούν όσα επακολουθήσαν σχετικά με το Ναό, γιατί είναι αποκαλυπτικά αυτά τα στοιχεία και θα βοηθήσουν τον αναγνώστη να αντιληφθή τι γινόταν, γιατί γινόταν και -κυρίως- από ποιους γινόταν. Στο χώρο λοιπόν πού ήταν κτισμένος ο Ναός, αργότερα οι αρχές ανήγειραν γνωστή και πολυδιαφημισμένη πισίνα, της οποίας οι τουαλέτες «συμπτωματικά» τοποθετήθηκαν από τους μελετητές του έργου ακριβώς εκεί πού ήταν το Άγιο Βήμα του Ναού. Και οι μηχανικοί πού εκπόνησαν τη μελέτη της πισίνας «συμπτωματικά» όλοι πλην ενός άνηκαν στην ίδια αμετανόητη και αχάριστη φυλή.\nΝαοί μετατράπηκαν σε αποθήκες δομικών υλικών, σε γκαράζ σε συνεργεία επισκευής οχημάτων, σε φυλακές, σε φρενοκομεία, σε ρεστοράν. Ένας τέτοιος Ναός, από τους τρούλους του οποίου έχουν αφαιρεθή οι σταυροί, λειτουργεί μέχρι σήμερα σαν ρεστοράν στην καρδιά της Μόσχας και μεταξύ της μονής του Όσίου Δανιήλ (όπου είναι και η έδρα του Πατριαρχείου της Μόσχας) και της μονής του Αγίου Δημητρίου Ντονσκόϊ. Μέσα σε λίγα μόνο χρόνια τίποτε δεν έμεινε από τη λαμπρότητα των ρωσσικών ναών.\nΜοναχοί και παπάδες ετυφεκίζοντο ή έθάπτοντο ζωντανοί. Αμέτρητες και οι μοναχές πού ετυφεκίσθησαν. Στην γυναικεία μονή του Αγίου Ιωάννου της Κρονστάνδης (Αγία Πετρούπολις) όσες μοναχές αρνήθηκαν να εγκαταλείψουν τη Μονή, εκτελέσθηκαν επί τόπου. Το ίδιο ακριβώς συνέβη και σε πολλά άλλα γυναικεία μοναστήρια.\nΟι Άγιοι Ζωσιμάς και Σαββάτιος, κτήτορεςτης Ιεράς Μονής Σολόφσκι Ρωσίας\nΛειτουργίες δεν έγίνοντο σχεδόν πουθενά, και αν κάπου άφησαν ανοικτούς κάποιους ναούς έτσι για τα μάτια και υπήρχε και κάποιος παππούλης ιερέας πού θα αψηφούσε τις προειδοποιήσεις των «αρμοδίων» και θα λειτουργούσε, οι μόνοι πιστοί πού θα παρακολουθούσαν τη λειτουργία θα ήσαν 10-15 γριούλες. Η θρυλική «μπάμπουσκα». Αυτή η ανεπανάληπτη και πολυαγαπημένη μορφή της Ρωσσίας. Αυτή πού χωρίς να λογαριάζη κανένα κίνδυνο, κρυφά κι απ΄ τους γονείς, θα συνέχιζε να βαπτίζη τα εγγονάκιά της και να τα μαθαίνη, κάθε βράδυ πριν κοιμηθούν, να λένε το «Πάτερ ημών». Αυτή έμεινε και η μόνη σπίθα ελπίδας μέσα σ΄ αυτό το έρεβος. «Κρυφό σχολειό» μας θυμίζουν όλ΄ αυτά πού συνέβαιναν, μεσούντος του 20ού αιώνος.\nΟι νεκροί εθάπτοντο χωρίς τις στερνές ευχές της Εκκλησίας και φανερές βαπτίσεις δεν εγίνοντο φυσικά. Φανατικοί μπολσεβίκοι δίναν στα παιδιά των ονόματα πού όταν δίνονται σε ανθρώπους ηχούν απάνθρωπα (Τράκτωρ π.χ., αντί για Βίκτωρ). Και να σκεφθής ότι το όνομα αυτό έχει και το θηλυκό του. Μέχρι σήμερα ακόμη υπάρχουν γριούλες κυρίως σε χωριά της Ουκρανίας, οι οποίες ακούν στο όνομα «Τρακτορίνα».\nΠηγή: Γέροντος Ιωακείμ Αγιαννανίτου, Ορθόδοξη Ρωσσία (Χθές-Σήμερα), Μέρος 1ον, Περιοδικόν «Όσιος Γρηγόριος», σελ. 93-103, Ετήσια Έκδοσις της Ιεράς Μονής Οσίου Γρηγορίου Αγίου Όρους, Περίοδος Β΄, Έτος 2008, Αριθμ. 33\nΕτικέτες ΔΙΩΓΜΟΙ ΟΡΘΟΔΟΞΙΑΣ, ΜΟΝΑΧΙΣΜΟΣ, ΡΩΣΙΑ\nΗ ΝΕΑ ΜΑΣ ΔΙΕΥΘΥΝΣΗ: http://Childrenistologio2.blogspot.com - *ΜΕ ΤΗ ΧΑΡΗ ΤΟΥ ΘΕΟΥ Σ